open-index/open-wikipedia-markdown huggingface dataset:
ဥပနိသသုတ်

(၄)သုတ် ရှိပါသည်။ ဥပနိသာသုတ်ဟုလည်း ရှိသေး၏

ဤကား ရုပ်, ဤကား ရုပ်၏အကြောင်း, ဤကား ရုပ်၏ချုပ်ခြင်း-ဟုသိသူ ဤအတူ ဝေဒနာ, သညာ, သင်္ခါရ, ဝိညာဏ်တို့ကို ယုံမှားမရှိ သိမြင်သောပုဂ္ဂိုလ်၏ အာသဝေါတရားတို့ ကုန်ခြင်းဖြစ်၏ဟု ဟောတော်မူ၏၊ မသိမမြင်သူအား အာသဝေါ တရားတို့ကုန်၏ဟု ဟောတော်မမူဟု ဘုရားရှင်က ရဟန်းတို့အား ဟောတော်မူပြီးလျှင် (၁)ခယဉာဏ၊ (၂)ဝိမုတ္တိ၊ (၃)ဝိရာဂ၊ (၄)နိဗ္ဗိဒါ၊ (၅)ယထာဘူတဉာဏဒဿန၊ (၆)သမာဓိ၊ (၇)သုခ၊ (၈)ပဿဒ္ဓိ၊ (၉)ပီတိ၊ (၁၀)ပါမောဇ္ဇ (၁၁)သဒ္ဓါ၊ (၁၂)ဒုက္ခ၊ (၁၃)ဇာတိ၊ (၁၄)ဘဝ၊ (၁၅)ဥပါဒါန်၊ (၁၆)တဏှာ၊ (၁၇)ဝေဒနာ၊ (၁၈)ဖဿ၊ (၁၉)သဠာယတန၊ (၂၀)နာမရူပ၊ (၂၁)ဝိညာဏ၊ (၂၂)သင်္ခါရ၊ (၂၃)အဝိဇ္ဇာ-ဟူသော ရှေ့တရား၏ အကြောင်း “ဥပနိသ”ကား နောက်တရားဖြစ်၏ “ပဋိလောမအားဖြင့်၎င်း၊ (၁)အဝိဇ္ဇာ၊ (၂)သင်္ခါရ၊ (၃)ဝိညာဏ၊ (၄)နာမရူပ၊ (၅)သဠာယတန၊ (၆)ဖဿ၊ (၇)ဝေဒနာ၊ (ဂ)တဏှာ၊ (၉)ဥပါဒါန၊ (၁၀)ဘဝ၊ (၁၁)ဇာတိ၊ (၁၂)ဒုက္ခ၊ (၁၃)သဒ္ဓါ၊ (၁၄)ပါမောဇ္ဇ (၁၅)ပီတိ၊ (၁၆)ပဿဒ္ဓိ၊ (၁၇)သုခ၊ (၁၈)သမာဓိ၊ (၁၉)ယထာဘူတဉာဏဒဿန၊ (၂၀)နိဗ္ဗိဒါ၊ (၂၁)ဝိရာဂ၊ (၂၂)ဝိမုတ္တိ၊ (၂၃)ခယေဉာဏ-ဟု အနုလောမ “ဥပနိသ” ရှေ့တရားသည် နောက်တရား၏ ဥပနိသဖြစ်ပုံကို၎င်း တောင်ထိပ်၌မိုးရွာသော ဥပမာဖြင့် အကျယ်အားဖြင့် ဟောတော်မူသည့်သုတ်။

အဋ္ဌကထာ၌-အဿုတဝန္တပုထုဇဉ်၏ ဝိညာဏာဒိဝဋ္ဋပူရဏဖြစ်ပုံနှင့် သုတဝန္တ ကလျာဏပုထုဇဉ်၏ ပုထုဇဉ်ဘဝ ဝိမုတ္တိသာဂရကိုပြည့်စေ၍ တည်ပုံ, အထက်ပါဓမ္မတို့၏ အဖွင့်များကို လေ့လာနိုင်ပါသည်။
-------------

သီလပျက်စီးသော ဒုဿီလပုဂ္ဂိုလ်အား အဝိပ္ပဋိသာရအကြောင်း ပျက်စီး၏။ အဝိပ္ပဋိသာရမရှိ အကြောင်းပျက်စီးသည်ရှိသော် ပါမောဇ္ဇ, ပီတိ, ပဿဒ္ဓိ, သုခ, သမ္မာသမာဓိ, ယထာဘူတဉာဏဒဿန, နိဗ္ဗိဒါဝိရာဂ, ဝိမုတ္တိဉာဏဒဿန-တို့တွင် ရှေးရှေးဓမ္မတို့မရှိခဲ့လျှင် နောက်နောက်ဓမ္မတို့၏ အကြောင်းပျက်စီးပုံကို သစ်ပင်ဥပမာဖြင့် ကဏှပက္ခ, သုက္ကပက္ခအားဖြင့် အကျယ်ဟောတော်မူသည့်သုတ်။
--------------

အထက်သုတ်အတိုင်း ရဟန်းတို့အား အရှင်သာရိပုတ္တရာ ဟောတော်မူသည့်သုတ်။
---------------

အထက်သုတ်အတိုင်း အရှင်အာနန္ဒာထေရ်က ရဟန်းတို့အား ဟောတော်မူသည့်သုတ်။

## ကိုးကား
ပဉ္စဝေရဘယသုတ်

(၂)သုတ် ရှိပါသည်။

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် (သောတာပန်) အရိယာသာဝကအား ငါးပါးသီလနှင့် ဆက်စပ်နေသော ရန်ဘေးငါးမျိုးတို့ ငြိမ်းအေးနေပုံ, သောတာပန်ပုဂ္ဂိုလ်၏ အင်္ဂါလေးပါးနှင့် ပြည့်စုံနေပုံ, ပဋိစ္စသမုပ္ပါဒဉာယကို သောတာပတ္တိပညာဖြင့် ကောင်းစွာထိုးထွင်းသိမြင်ပုံ, အပါယ်လေးပါးသို့ မရောက်တော့ပုံ, အထက်မဂ်, ဖိုလ်လျှင် လည်းလျောင်းရာ ရှိတော့ပုံကို အနာထပိဏ္ဍိကကျောင်းဒကာအား ဘုရားရှင် ဟောတော်မူသည့်သုတ်။
------------

အထက်သုတ် ဒေသနာတော်အတိုင်း ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များ ပါရှိပါသည်။

## ကိုးကား
ပဇ္ဇုန္နဓီတုသုတ်

(၂)သုတ် ရှိပါသည်။

ဘုရားရှင် ဝဇ္ဇီနိုင်ငံ ဝေသာလီမြို့တော်အနီး မဟာဝုန်တော ကူဋာဂါရသာလာ ကျောင်းတော်၌ သီတင်းသုံးနေတော်မူစဉ် ဝဿဝလာဟက ပဇ္ဇုန္နစာတုမဟာရာဇ် နတ်မင်း၏သမီး ကောကနဒါက ဘုရားရှင်ကို ချီးကျူးရှိခိုး၍ မိမိ၏အမည်ကို လျှောက်ထားပြီး ဘုရားရှင်၏ သစ္စာလေးပါးတရားတော်ကို ရှေးက ကြားရုံမျှသာ ကြားရပြီး ယခုအခါ မျက်မှောက်သက်သေအဖြစ် သိမြင်ပုံ အရိယဓမ္မကို ကဲ့ရဲ့သော သူတို့ ရောရုဝငရဲ၌ ဆင်းရဲဒုက္ခခံစားနေရပုံ, အရိယဓမ္မကို ကျေနပ်စွာခံယူပြီး ရာဂ အစရှိသော ငြိမ်းအေးမှုနှင့်ပြည့်စုံသူတို့ နတ်ပြည်သို့ရောက်ရှိပုံကို ဘုရားရှင်အား လျှောက်ထားသည့်သုတ်။
-------------

ဘုရားရှင် ဝဇ္ဇီနိုင်ငံ ... သီတင်းသုံးတော်မူစဉ် “ယင်းနတ်မင်းကြီး၏ သမီး စူဠကောကနဒါက ရတနာသုံးပါးအား ရှိခိုးပူဇော်ပြီး အလုံးစုံသော လောက၌ စိုးစဉ်းအနည်းငယ်မျှ ကိုယ်, နှုတ်, စိတ်တို့ဖြင့် မကောင်းမှုကို မပြုရာ၊ ကာမတို့ကို ပယ်စွန့်၍ သတိသမ္ပဇဉ်ရှိသောသူသည် အကျိုးမဲ့နှင့်စပ်သော ဆင်းရဲဒုက္ခကို မမှီဝဲ တော့”ဟု ဘုရားရှင်အား လျှောက်ထားသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များ ပါရှိပါသည်။

## ကိုးကား
ဉာတိကသုတ်

စက္ခုပသာဒ၊ ရူပါရုံကိုစွဲ၍ စက္ခုဝိညာဏ်ဖြစ်ပုံ၊ ထိုတရား(၃)ပါး ပေါင်းဆုံမှုသည် ဖဿ, ဖဿကြောင့် ဝေဒနာ၊ ဝေဒနာကြောင့် တဏှာ၊ တဏှာကြောင့် ဥပါဒါန်၊ ဥပါဒါန်ကြောင့် ဘဝ၊ ဘဝကြောင့် ဇာတိ၊ ဇာတိကြောင့် ဇရာ မရဏ၊ သောက ပရိဒေဝ ဒုက္ခ ဒေါမနဿ ဥပါယာသ-ဟူသော ဒုက္ခအားလုံး ဖြစ်ပေါ် လာပုံကိုလည်းကောင်း၊ တဏှာအကြွင်းမဲ့ချုပ်လျှင် ဥပါဒါန်ချုပ်၊ ဥပါဒါန်ချုပ်လျှင် ကမ္မဘဝချုပ်၊ ကမ္မဘဝချုပ်လျှင် ဇာတိချုပ်၊ ဇာတိချုပ်လျှင် ဇရာ-မရဏချုပ်၊ ဇရာ-မရဏချုပ်လျှင် သောက ပရိဒေဝ ဒုက္ခ ဒေါမနဿ ဥပါယာသတို့ အကြွင်း မဲ့ ချုပ်ကုန်၏ဟု အဇ္ဈတ္တိကာယတန (၆)ပါး, ဗဟိဒ္ဓါယတန(၆)ပါး, ဝိညာဏ်(၆)ပါး ဖဿအစရှိသော ပဋိစ္စသမုပ္ပါဒ်တရားတို့ ဖြစ်ပေါ်ပုံ ချုပ်ပျောက်ပုံ (အနုလုံ/ပဋိလုံ)ကို ဘုရားရှင် ဉာတိကရွာ အုတ်ကျောင်း၌ ဟောတော်မူပါသည်။ အနီး၌ တရားတော်ကို နာယူနေသော ရဟန်းတစ်ပါးအား ဤဓမ္မပရိယာယကို သင်ယူဆောင်ထားလော့၊ ဤဓမ္မပရိယာယသည် အတ္ထသံဟိတ၊ အာဒိဗြဟ္မစရိယကဖြစ်၏ဟု ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များ ရှိပါသည်။

## ကိုးကား
အညတရဗြဟ္မဏသုတ်

(၃)သုတ် ရှိပါသည်။

“ပြုသူသည်ပင် ခံစားသူဖြစ်၏” ဟူသော အစွန်းတစ်ခု၊ “ပြုသူကတစ်ပါး ခံစားသူကတစ်ခြား” ဟူသောအစွန်းတစ်ခု၊ ဤအစွန်းနှစ်ခုဖြင့် ပြဿနာမေးလျှောက်သော အညတရပုဏ္ဏားအား ဘုရာရှင်က ယင်းအစွန်းနှစ်ပါးတို့၏ အလယ်အားဖြင့် ကြောင်းကျိုးဖြစ်ပုံ ပဋိစ္စသမုပ္ပါဒ်အနုလုံ နှင့် ကြောင်းကျိုးချုပ်ငြိမ်းပုံ “ပဋိစ္စသမုပ္ပါဒ်ပဋိလုံ ဒေသနာတော်တို့ကို ဟောတော်မူရာ အညတရဗြာဟ္မဏက သဘောပေါက်နားလည် သွားပြီး ဘုရားရှင်ထံ၌ ဥပါသကာအဖြစ် ခံယူသွားပုံကို ဟောပြသည့်သုတ်။
------------

ဘုရားရှင် ပရိနိဗ္ဗာန်စံတော်မူပြီးသည်ရှိသော် သတိပဋ္ဌာန်တရားလေးပါးကို ပွားများခြင်း၊ ကြိမ်ဖန်များစွာ အလေ့အလာပြုခြင်းကြောင့် သူတော်ကောင်းတရား ကြာရှည်စွာ တည်ရှိနိုင်ပုံနှင့် သတိပဋ္ဌာန်လေးပါးကို မပွားများခြင်း၊ ကြိမ်ဖန်များစွာ အလေ့အလာမပြုခြင်းကြောင့် သူတော်ကောင်းတရား ကြာရှည်စွာ မတည်တံ့နိုင်ပုံကို ဟောပြသည့်သုတ်။
-----------

အညတရဗြာဟ္မဏက ဘုရားရှင်အား “တရားတော်သည် အဘယ်မျှလောက်သော အတိုင်းအတာအားဖြင့် သန္ဒိဋ္ဌိက၊ အကာလိက၊ ဧဟိပဿိက၊ ဩပနေက၊ ပစ္စတ္တံ ဝေဒိတဗ္ဗာ ဝိညူဟိ-ဖြစ်ပါသနည်း” ဟု မေးလျှောက်သဖြင့် ဘုရားရှင်က “ရာဂ, ဒေါသ, မောဟ-ရှိသူများသည် ယင်းရာဂ, ဒေါသ, မောဟတို့ ဖိစီးနှိပ်စက်အပ်, ယင်းရာဂ စသည်တို့ဖြင့် (စွဲမြဲစွာယူအပ်, မှားမှားယွင်းယွင်းသုံးသပ်) သိမ်းယူအပ်သော စိတ်ရှိကြသဖြင့် မိမိ သူတပါးနှစ်ဦးသားတို့ ဆင်းရဲရန် ကြံစည်အားထုတ်ကြပုံ၊ စိတ်ဆင်းရဲခြင်း နှလုံးမသာယာခြင်းကို ခံစားကြပုံ၊ ဒုစရိုက်ဆယ်ပါးကို ပြုလုပ်ကြပုံ၊ မိမိ သူတပါး နှစ်ဦးသားတို့၏ အကျိုးစီးပွားများကို အမှန်အတိုင်း မသိနိုင်ကြပုံ၊ ယင်းရာဂ စသည်တို့ကို ပယ်ပြီးသည်ရှိသော် ထိုကဲ့သို့ အားမထုတ်ကြ၊ မခံစားကြရတော့ပုံ၊ ဒုစရိုက်များကို မပြုလုပ်ကြတော့ပုံ၊ မိမိ သူတစ်ပါးနှစ်ဦးသားတို့၏ အကျိုးစီးပွားကို အမှန်အတိုင်း သိနိုင်ကြပုံတို့သည် တရားတော်၏ သန္ဒိဋ္ဌိက၊ အကာလိက၊ ဧဟိပဿိက၊ ဩပနေယိုက၊ ပစ္စတ္တံ ဝေဒိတဗော ဝိညူဟိ” ဖြစ်သည်ဟု ဟောပြသည့်သုတ်။

## ကိုးကား
အစေလကဿပသုတ်

(၂)သုတ် ရှိပါသည်။

ဤသုတ်ကို မဂဓနိုင်ငံ ရာဇဂြိုဟ်မြို့ ဝေဠုဝန်ကျောင်းတော်၌ သီတင်းသုံးတော်မူစဉ် အစေလကဿပ၏ လျှောက်ထားချက်အရ ဆွမ်းခံဝင်ကြွနေစဉ် လမ်းခရီး၌ ဟောတော်မူသည်။

အစေလကဿပက ဒုက္ခနှင့်စပ်လျဉ်း၍ မိစ္ဆာအယူလေးချက်ကို မေးလျှောက်သည်။ ဘုရားရှင်က အားလုံးကိုပယ်တော်မူသည်။ အရှင်ဂေါတမသည် ဒုက္ခကို မသိ မမြင်ပါသလောဟု လျှောက်ထားရာ ဘုရားရှင်က ရှင်းလင်းမိန့်ကြားတော်မူပြီး ပဋိစ္စသမုပ္ပါဒအနုလောမ၊ ပဋိလောမဒေသနာတော်ကို ဟောကြားတော်မူသည်။

အစေလကဿပက ဥပါသကာအဖြစ်လျှောက်ထား၍ ရဟန်းပြုခွင့်တောင်းခံ လျှောက်ထားရာ ဘုရားရှင်က တိတ္ထိဘဝမှ ဤသာသနာတော်သို့ ဝင်ရောက်ကူးပြောင်း လာသူများ ကျင့်သုံးရမည့်ကျင့်စဉ်များကို မိန့်ကြားတော်မူပြီး ရဟန်းပြုခွင့်ပေးတော်မူသည်။ အစေလကဿပသည် မကြာမီ ရဟန္တာဖြစ်သွားပုံကို ဟောတော်မူသည့်သုတ်။

အဋ္ဌကထာ၌ -တိတ္ထိများလေးစားအောင် ဘုရားရှင်၏ဆောင်ရွက်ချက် အစေလကဿပကို ဘုရားရှင်ကိုယ်တော်တိုင် ရဟန်းပြုပေးတော်မူပုံ စသည်တို့ကို ဖွင့်ပြ ထားပါသည်။
--------------

ဤသုတ်၌ ပါရှိသော အစေလကဿပသည် စိတ္တသူကြွယ်၏ မိတ်ဆွေဟောင်း ဖြစ်သည်။ စိတ္တသူကြွယ်ကမေးသဖြင့် “မိမိရဟန်းပြုသည်မှာ အနှစ်သုံးဆယ်ရှိပြီ ဖြစ်ကြောင်း၊ အနှစ်သုံးဆယ်ပတ်လုံး အဝတ်မဝတ်ကြောင်း၊ ဦးပြည်းရခြင်း၊ တင်ပါး၌ ဖုန်ခါရန် ဥဒေါင်းမြီးစည်းကို ကိုင်ဆောင်ရခြင်းမှတပါး ဥတ္တရိမနုဿဓမ္မကိုမရပါ” ဟု ပွင့်ပွင့်လင်းလင်း ဖြေကြားပါသည်။ အစေလကဿပက စိတ္တသူကြွယ်အားပြန်မေးသဖြင့် စိတ္တသူကြွယ်က “မိမိဥပါသကာဖြစ်သည်မှာ အနှစ်သုံးဆယ်ရှိပါပြီ။ အလိုရှိတိုင်း ရူပဈာန်များဝင်စားနိုင်ပုံ၊ ကာမဘုံသို့ ပဋိသန္ဓေပြန်နေရမည့် သံယောဇဉ်များ ပယ်ပြီးဖြစ် ပုံတို့ကို” ဖြေကြားသည့်အခါ အစေလကဿပက မိမိဗုဒ္ဓမြတ်စွာသာသနာတော်၌ ရဟန်းပြုလိုကြောင်း ပြောကြားသဖြင့် စိတ္တသူကြွယ်၏ လျှောက်ထားချက်အရ မထေရ် ကြီးများက ရဟန်းပြုပေးကြသည်။ အစေလကဿပသည် မကြာမီ ရဟန္တာဖြစ်သွားပုံကို ဟောကြားတော်မူသည့်သုတ်။

## ကိုးကား
အရိယသာဝကသုတ်

(၂)သုတ် ရှိပါသည်။

အကြားအမြင်နှင့် ပြည့်စုံသော အရိယာသာဝကအား ပဋိစ္စသမုပ္ပါဒ် အနုလုံပဋိလုံဖြစ်ပုံနှင့် ဆက်စပ်၍ သံသယမရှိ၊ ပဋိစ္စသမုပ္ပါဒ အနုလောမဒေသနာ, ပဋိလောမ ဒေသနာ အတိုင်း လောကဖြစ်ပုံနှင့် ချုပ်ပုံကို ဉာဏ်ပညာဖြင့် သိမြင်၏။ လောကဖြစ်ပုံ ချုပ်ပုံကို အမှန်အတိုင်းသိသော အရိယာသာဝကကို မှန်ကန်သောအယူနှင့် ပြည့်စုံသူ၊ မှန်ကန်သောဉာဏ်အမြင်နှင့် ပြည့်စုံသူ၊ ဤသူတော်ကောင်းတရားသို့ ရောက်သူ၊ ဤသူတော်ကောင်းတရားကို မြင်သူ၊ ကျင့်ဆဲ “သေက္ခ”ဉာဏ်နှင့် ပြည့်စုံသူ၊ ကျင့်ဆဲ သေက္ခဝိဇ္ဇာနှင့် ပြည့်စုံသူ၊ တရားအယဉ်သို့ ကောင်းစွာရောက်သူ၊ ကိလေသာတို့ကို ဖောက်ခွဲနိုင်သော အရိယာပညာရှိသူ၊ အမြိုက်နိဗ္ဗာန်တံခါးဝသို့ ရောက်၍ တည်နေသူ-ဟု ဆိုအပ်၏ဟု ဟောတော်မူသည့်သုတ်။
----------

အထက်သုတ်အတိုင်းပင် ဟောတော်မူသည့်သုတ်။

နဝမသုတ်၌ ဝိညာဏ်က စ၍ ဟောတော်မူသည်။ ဒသမသုတ်၌ အဝိဇ္ဇာက စ၍ ဟောတော်မူသည်-ဟု သုတ် နှစ်သုတ် ထူးခြားကြောင်း အဋ္ဌကထာ/ဋီကာ-တို့၌ ပြဆိုထားပါသည်။

## ကိုးကား
ဒုတိယအရိယသာဝကသုတ်

အထက်သုတ်အတိုင်းပင် ဟောတော်မူသည့်သုတ်။

နဝမသုတ်၌ ဝိညာဏ်က စ၍ ဟောတော်မူသည်။ ဒသမသုတ်၌ အဝိဇ္ဇာက စ၍ ဟောတော်မူသည်-ဟု သုတ် နှစ်သုတ် ထူးခြားကြောင်း အဋ္ဌကထာ/ဋီကာ-တို့၌ ပြဆိုထားပါသည်။

## ကိုးကား
ပါကတိန္ဒြိယသုတ်

ဘုရားရှင် သာဝတ္ထိမြို့ ... သီတင်းသုံးတော်မူစဉ် တောအုပ်တစ်ခုအတွင်း၌ ဥဒ္ဓတ၊ ဥန္နဠ၊ စပလ၊ မုခရ၊ ဝိကိဏ္ဏဝါစာ၊ မုဋ္ဌဿတိ၊ အသမ္ပဇာန၊ အသမာဟိတ၊ ဝိဗ္ဘန္တစိတ္တ၊ ပါကကိန္ဒြိယ ဖြစ်၍နေကြသော ရဟန်းတို့အား ရှေးရဟန်းတော်တို့နှင့် နှိုင်းယှဉ်၍ ယခု ရဟန်းတို့နှင့်ကွာခြားပုံကို သံဝေဂရစေရန် တောစောင့်နတ်တို့က ငါးဂါထာဖြင့် ရဟန်းတို့အား လျှောက်ထားသည့်သုတ်။

## ကိုးကား
ရီနော

**ရီနော** သည် ပြင်သစ်နိုင်ငံစုံ မော်တော်ကားထုတ်လုပ်သူဖြစ်ပြီး 1899 ခုနှစ်တွင် ပါရီတွင် ရုံးချုပ်တည်ထောင်ခဲ့သည်။ ၎င်းသည် ပြင်သစ်နိုင်ငံ၏ ပထမဆုံးသော မော်တော်ကားထုတ်လုပ်သည့် ကုမ္ပဏီဖြစ်သည်။ ကုမ္ပဏီသည် မော်တော်ယာဉ်လုပ်ငန်းတွင် ကြီးကျယ်သော သမိုင်းကြောင်းရှိခဲ့ပြီး ကမ္ဘာစစ်နှစ်ခုအတွက် တင့်ကားများနှင့် စစ်သုံးယာဉ်များကို ထုတ်လုပ်ခဲ့သည်။ ယနေ့ခေတ်တွင် ကုမ္ပဏီသည် ခရီးသည်တင်ကားများမှ ဘတ်စ်ကားအထိ မော်တော်ယာဉ်မျိုးစုံကို ထုတ်လုပ်လျက်ရှိသည်။ ၎င်း၏လုပ်ငန်းခွဲများတွင် ဒေစီယာ နှင့် နီဆန်း တို့ပါဝင်သည်။

## ကိုးကား
ပရိဝီမံသနသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ဘုရားရှင်က ရဟန်းတော်များအား “ဇရာ မရဏမှစ၍ အဝိဇ္ဇာတိုင်အောင် “သဗ္ဗသော သမ္မာ ဒုက္ခက္ခယ”ဖြစ်သည်အထိ စုံစမ်းဆင်ခြင်ပုံ-တစ်ပါးစီ တစ်ပါးစီ၏ အကြောင်းနှင့်တကွ သစ္စာအမြင်အထိ စုံစမ်းသိမြင်ပုံ၊ ပဋိစ္စသမုပ္ပါဒ ဓမ္မများ ချုပ်ပျောက်ပုံကိုလည်းကောင်း, ရဟန္တာဖြစ်သည်အထိ စုံစမ်းဆင်ခြင်ပုံ၊ ရဟန္တာဖြစ်သည့်အခါ ဝေဒနာခံစားမှုနှင့်ဆက်စပ်၍ ပုထုဇဉ်ပုဂ္ဂိုလ်ကဲ့သို့မဟုတ်ပဲ ဖြစ်ပေါ်လာသောဝေဒနာကို ရှုမြင်ပုံ၊ ရဟန္တာပုဂ္ဂိုလ်၏ ပဋိစ္စသမုပ္ပါဒ်အဖြစ် ရပ်ပုံတို့ကို ရဟန်းတို့အား ဖြေဆိုစေ၍ ဤအတိုင်းသာဖြစ်ပုံ၊ အခြားသဘာဝအားဖြင့် မဖြစ်ပုံ၊ ငါ့အား ယုံကြည်ကြ၊ နှလုံးသွင်းကြ၊ ယုံမှားသံသယ ဝိစိကိစ္ဆာကင်းပျောက်စေကြ၊ ဟောတော်မူအပ်သော ဤဒေသနာတော်သည် ဝဋ်ဒုက္ခအားလုံး၏ အဆုံးဖြစ်ပုံကို အကျယ်အားဖြင့် ဟောကြားတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ်ရာများကို အကျယ်တဝင့် ဖွင့်ဆိုထားပါသည်။

## ကိုးကား
ဒသဗလသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ဘုရားရှင်က အားတော်ဆယ်တန် ဉာဏ်တော်ဆယ်ပါး ဒသဗလ တရား, ဝေသာရဇ္ဇဉာဏ်လေးပါးတို့နှင့်ပြည့်စုံသော ဘုရားရှင်သည်သာလျှင် သူရဲကောင်း အာဇာနည်ပုဂ္ဂိုလ်အဖြစ်ဝန်ခံနိုင်ပုံ, ပရိသတ်ဗိုလ်ပုံအလယ်၌ မရွံ့မကြောက် ခြင်္သေ့ဟောက်သို့ရဲဝံ့စွာ ဓမ္မရတနာကို မိန့်ကြားနိုင်ပုံ မြတ်သောဓမ္မစက္ကကို ဖြစ်တည် (လည်စေ)နိုင်ပုံကို မိန့်ကြားတော်မူပြီး ခန္ဓာငါးပါးတို့၏ အသီးအသီး ခန္ဓ, သမုဒယ, အတ္ထင်္ဂမ, ကြောင်း, ကျိုးဓမ္မတို့၏ ဖြစ်, ချုပ်နေပုံ ပဋိစ္စသမုပ္ပါဒ အနုလောမ, ပဋိလောမတို့ကို ရဟန်းတို့အား အကျဉ်းချုပ် ဟောကြားတော်မူသည့်သုတ်။

## ကိုးကား
ဥပဝါဏသုတ်

(၂)သုတ် ရှိပါသည်။

ဘုရားရှင် သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အရှင်ဥပဝါဏမထေရ်၏ လျှောက်ထားချက်အရ “ဥပဝါဏ ... ဒုက္ခကို ဖဿဟူသော အကြောင်းတရားကို စွဲ၍ဖြစ်သောတရားဟု ငါဘုရား ဟောတော်မူ၏၊ ဤသို့ပြောဆို သူသည် ငါဘုရားဟောတော်မူသည့်အတိုင်း ပြောဆိုသူမည်၏၊ ငါဘုရားကိုစွပ်စွဲရာလည်း မရောက်၊ ငါဘုရား၏တရားကို အစဉ်လိုက်၍ ပြောဆိုရာလည်း ရောက်၏။ အကြောင်းနှင့် တကွ အယူသို့ကျရောက်ခြင်းသည် ပညာရှိတို့ကဲ့ရဲ့ဖွယ် တစုံတခုသို့လည်း မရောက်နိုင်၊ ဥပဝါဏ... ဒုက္ခကို ကိုယ်တိုင်ပြုအပ်၏-ဟု ပညတ်သော သမဏဗြာဟ္မဏများ၊ ဒုက္ခကို သူတပါးတို့သည် ပြုအပ်၏-ဟု ပညတ်သော သမဏ ဗြာဟ္မဏများ၊ ဒုက္ခကို ကိုယ်တိုင်လည်း ပြုအပ်၏, သူတပါးတို့လည်း ပြုအပ်၏-ဟု ပညတ်သော သမဏဗြာဟ္မဏများ၊ ဒုက္ခကို ကိုယ်တိုင်ပြုအပ်သည်လည်း မဟုတ်, သူတပါးတို့ပြုအပ်သည်လည်းမဟုတ် အကြောင်းကင်း၍ဖြစ်၏ဟု ပညတ်သော သမဏဗြာဟ္မဏများ ထိုသမဏဗြာဟ္မဏတို့သည် ဖဿကိုထား၍ ခံစားကြကုန်လတ္တံ့ ဟူသော ဤအကြောင်းမျိုးသည် မရှိ”ဟု အကျယ်ဟောတော်မူသည့်သုတ်။
----------

အရှင်ဥပဝါဏမထေရ်၏ လျှောက်ထားချက်အရ “ဝိဇ္ဇာဖြင့် စရဏဖြင့် ဝိဇ္ဇာ စရဏဖြင့် ဝဋ်ဒုက္ခ၏အဆုံးကို ပြုနိုင်သည်ဖြစ်ငြားအံ့၊ ဤသို့ဖြစ်လျှင် ပြင်းစွာစွဲလမ်းမှု ဥပါဒါန်ရှိသည်ဖြစ်၍ သာလျှင် ဝဋ်ဒုက္ခဆုံး၏အဆုံးကို ပြုနိုင်သည်ဖြစ်ရာ၏၊ ဝိဇ္ဇာ စရဏမရှိဘဲ ဝဋ်ဒုက္ခ၏အဆုံးကို ပြုနိုင်သည်ဖြစ်လျှင် ပုထုဇဉ်ပုဂ္ဂိုလ်သည် ဝဋ်ဒုက္ခ၏ အဆုံးကို ပြုနိုင်သည်ဖြစ်ရာ၏၊ ပုထုဇဉ်ပုဂ္ဂိုလ်သည် ဝိဇ္ဇာစရဏနှင့် ကင်း၍ဖြစ်၏။ စရဏနှင့် မပြည်စုံသူသည် အမှန်သဘောကို (မဂ်ဉာဏ်ဖြင့်) မသိ, မမြင်နိုင်၊ စရဏနှင့် ပြည့်စုံသူသည်သာ အမှန်သဘောကို (မဂ်ဉာဏ်ဖြင့်) သိနိုင် မြင်နိုင်၏၊ အမှန်သဘောကို (မဂ်ဉာဏ်ဖြင့်) သိနိုင်, မြင်နိုင်သူသည်သာ ဝဋ်ဒုက္ခ၏အဆုံးကို ပြုနိုင်၏”ဟု အရှင်သာရိပုတ္တရာ ဟောတော်မူသည့်သုတ်။

(ထေရ၊၂၅၆။ အပ၊၁၊၇၈။ ထေရ၊ဋ္ဌ၊၁၊၃၉၃-၉။ အပ၊ဋ္ဌ၊၂၊၃၈-၉။)

## ကိုးကား
မဟာရုက္ခသုတ်

ဘုရားရှင် ကောသလနိုင်ငံ ... သီတင်းသုံးတော်မူနေစဉ် အထက်ကိုင်းဖျား ရောက်အောင် ဩဇာကိုဆောင်ယူသော အမြစ်များကြောင့် ကြာရှည်လေးမြင့်စွာ သစ်ပင်တည်နေသကဲ့သို့ ဥပါဒါနိယတရားတို့၌ အဿာဒကို ရှုမှတ်နေသောပုဂ္ဂိုလ်အား တဏှာတိုးပွားလာပုံ၊ တဏှာကြောင့် ဥပါဒါန်ဖြစ်ပုံ-မှ အစပြု၍ ဒုက္ခအစုအဝေး ဖြစ်ပေါ်လာပုံ၊

သစ်ပင်နှင့် သစ်မြစ်တို့ကို ခုတ်ဖြတ်၊ ပြာဖြစ်အောင် မီးရှို့၍ ရေ၌မျောလိုက်သဖြင့် သစ်ပင်၏တည်ရာမရှိတော့သကဲ့သို့ ဥပါဒါနိယတရားတို့၌ အပြစ်ဟုရှုနေသော ပုဂ္ဂိုလ်အား တဏှာချုပ်ပုံမှအစပြု၍ ဆင်းရဲအစုချုပ်ငြိမ်းသွားပုံ-တို့ကို ရဟန်းတို့အား ဘုရားရှင်ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များစွာရှိပါသည်။

## ကိုးကား
ဒုတိယအဿုတဝါသုတ်

အကြားအမြင်မရှိသော အဿုတဝန္တပုထုဇဉ်အတွက် အထက်သုတ်ဒေသနာ အတိုင်း ဟောတော်မူပြီး အကြားအမြင်ရှိသော အရိယာသာဝကပိုင်း၌ ပဋိစ္စသမုပ္ပါဒ် ဒေသနာအကျဉ်းအပြီးတွင် ဝေဒနာသုံးပါးနှင့် ဖဿတို့ဖြစ်ပုံ, ချုပ်ပုံကို ထင်းချောင်း နှစ်ချောင်း ပွတ်တိုက်မှုကြောင့် မီးဖြစ်လာပုံဥပမာထည့်သွင်း၍ အကျယ် ဟောတော်မူသည့်သုတ်။

အဋ္ဌကထာ၌ -အဿုတဝန္တအဖွင့်၊ ပုထုဇ္ဇနအဖွင့်၊ ပုထုဇဉ် ၂-မျိုး၊ သင်္ခါရ ဓမ္မတို့ ဖြစ်ပျက်နေပုံ၊ ဆီမီးလျှံဥပမာ၊ လက်ဖျက်တစ်ချက်တီးချိန်အတွင်း၌ စိတ္တက္ခဏ ပေါင်း ကုဋေတစ်သိန်ဖြစ်နိုင်ပုံ၊ မျောက်ဥပမာ ရှင်းလင်းချက်၊ မြွေကိုက်သော ဥပမာ အစရှိသော မှတ်သားဖွယ်တို့ကို ဖွင့်ပြထားပါသည်။ ။

## ကိုးကား
အဿုတဝါသုတ်

(၂)သုတ် ရှိပါသည်။

(ခန္ဓာ၊ အာယတန၊ ဓာတ်၊ ပဋိစ္စသမုပ္ပါဒ်၊ သတိပဋ္ဌာန် အစရှိသောတရားတို့၌) အကြားအမြင်မရှိသော (အဿုတဝန္တ)ပုထုဇဉ်နှင့် အကြားအမြင်ရှိသော အရိယာသာဝကတို့ခန္ဓာကိုယ်ကို ရှုမြင်ကြပုံခြားနားချက်များ၊ ပုထုဇဉ်၏ခန္ဓာကိုယ်ကို ငြီးငွေ့ စိတ်ပျက် တတ်မက်မှုဖြစ်ပုံ၊ မဖြစ်ပုံ၊ အတ္တဟုစွဲယူပုံကို တောမျောက်ဥပမာဖြင့် အကျယ်တဝင့် ဟောတော်မူသည့်သုတ်။
----------

အဿုတဝန္တပုထုဇဉ်ပုဂ္ဂိုလ်အား စိတ္တဘာဝနာမရှိသောကြောင့် အာဂန္တုက ဥပက္ကိလေသတို့ကြောင့် ညစ်နွမ်းနေသည့် ပင်ကိုသဘာဝအားဖြင့် စိတ်ဖြူစင်ပုံကို အမှန်အတိုင်း မသိနိုင်-ဟု ဘုရားရှင် ဟောကြားတော်မူသည့်သုတ်။

အဋ္ဌကထာ၌ -ပုထုဇ္ဇနအဖွင့်ပါသည်။

## ကိုးကား
နာမရူပသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် သံယောဇနိယဓမ္မတို့၌ အဿာဒဟု အဖန်ဖန်ရှုမှတ်၍ နေသော ပုဂ္ဂိုလ်အား နာမ် ရုပ်၏ သက်ဝင်ခြင်းဖြစ်၏၊ နာမ် ရုပ် ဟူသော အကြောင်းကြောင့် အဇ္ဈတ္တိကာယတန (၆)ပါး ဖြစ်၏။

သုခမဖက် ဒုက္ခသက်သက်ဖြစ်သော ဆင်းရဲအစု၏ ဖြစ်ခြင်းသည် ထင်ရှားပုံကို သစ်ပင်တည်နေပုံ ဥပမာဖြင့်လည်းကောင်း, သံယောဇနိယဓမ္မတို့၌ အာဒီနဝဟု အဖန်ဖန်ရှုနေသောပုဂ္ဂိုလ်အား နာမ် ရုပ်၏ သက်ဝင်မှု မဖြစ်၊ နာမ်ရုပ် ချုပ်ခြင်းကြောင့် အဇ္ဈတ္တိကာယတန (၆)ပါးချုပ်၏။ ဆင်းရဲအစု ချုပ်ပုံကို သစ်ပင်ကြီးလဲကျ ပျက်စီးပုံ ဥပမာဖြင့် ပဋိစ္စသမုပ္ပါဒ် အနုလောမ, ပဋိလောမ ဒေသနာတော်ကို ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
နဂရသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ဘုရားမဖြစ်မီ အလောင်းတော်ဘဝ၌ ဇရာ-မရဏဟူသော ဆင်းရဲခြင်း အကြောင်းကို ကြံစည်ရာက ဇာတိမှ ဝိညာဏအထိ အနုလောမ ပဋိစ္စသမုပ္ပါဒဓမ္မတို့၏ ကြောင်းကျိုး ဝိညာဏ၏အကြောင်းသည် နာမ်ရုပ်ဖြစ်ပုံ, နာမ်ရုပ်၏အကြောင်းသည် သဠာယတနဖြစ်ပုံမှ ဆင်းရဲအစုဖြစ်ပုံအထိ အနုလောမ ပဋိစ္စသမုပ္ပါဒဓမ္မတို့၏ ကြောင်းကျိုးဆက်၍ ဖြစ်နေပုံကို လည်းကောင်း ဇာတိချုပ်ခြင်းကြောင့် ဇရာ မရဏချုပ်ပုံမှစ၍ နာမ်ရုပ်ချုပ်ခြင်းကြောင့် ဝိညာဏ်ချုပ်ပုံ အစုံအဆန် ပဋိလောမ ပဋိစ္စသမုပ္ပါဒဓမ္မတို့ကိုလည်းကောင်း ရှေးကမကြားဖူးသော ပဋိစ္စသမုပ္ပါဒဓမ္မတို့၌ ဉာဏ် မျက်စိ အသိဉာဏ် ပညာဝိဇ္ဇာ အလင်းရောင်ဖြစ်ပုံ တောအုပ်အတွင်း လမ်းဟောင်း ဖြင့်သွားသောယောက်ျား၏ ရှေးဟောင်း မင်းနေပြည် မြို့တော်ဟောင်းကို တွေ့မြင်ပုံ၊ မြို့တော်အသစ် ပြန်လည်တည်ဆောက်ပုံ ဥပမာကိုလည်းကောင်း အဋ္ဌင်္ဂိက အရိယာ မဂ္ဂင် ရှစ်ပါးသည် ရှေးဘုရားရှင်တို့ ကြွသွားတော်မူခဲ့သော လမ်းဟောင်း လမ်းမှန်ဖြစ်ပုံ၊ ထိုလမ်းကြောင်း အတိုင်းသွားလျှင် ပဋိစ္စသမုပ္ပါဒဓမ္မတို့နှင့် နိဗ္ဗာန်ကို သိမြင်နိုင်ပုံ၊ အဋ္ဌင်္ဂိကအရိယာ မဂ်တည်းဟူသော အကျင့်မြတ်ကို သိနိုင်ရန် ပရိသတ်လေးပါးတို့အား ဟောကြားတော်မူပုံကို အကျယ်အားဖြင့် ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ ဤသုတ်တော်လာဓမ္မတို့နှင့် ဆက်စပ်၍ မှတ်သားဖွယ်များကို ဖွင့်ဆိုထားပါသည်။

## ကိုးကား
နဠကလာပီသုတ်

အရှင်သာရိပုတ္တရာထေရ်နှင့် အရှင်မဟာကောဋ္ဌိကထေရ်တို့ ကာသိနိုင်ငံ ဗာရာဏသီမြို့တော်အနီး ဣသိပတနမိဂဒါယ၌ သီတင်းသုံးတော်မူစဉ် အရှင်မဟာကောဋ္ဌိကထေရ်သည် တိတ္ထိယတို့မေးသကဲ့သို့ ဇာတိမှပြန်၍ ဝိညာဏ် အထိ အရှင်သာရိပုတ္တရာထေရ်အား မေးလျှောက်ရာ “နာမ် ရုပ်ဟူသော အကြောင်းကြောင့် ဝိညာဏ်ဖြစ်၏။ ဝိညာဏ်ကြောင့် နာမ်ရုပ်ဖြစ်၏”ဟု ဖြေဆိုတော်မူရာ၌ အရှင်သာရိပုတ္တရာထေရ်က ကျူးစည်းနှစ်စည်း ဥပမာဖြင့် “နာမ်ရုပ်ကြောင့် ဝိညာဏ်ဖြစ်၏။ ဝိညာဏ်ကြောင့် နာမ် ရုပ် ဖြစ်၏။ နာမ် ရုပ် ချုပ်ခြင်းကြောင့် ဝိညာဏ်ချုပ်၏။ ဝိညာဏ်ချုပ်ခြင်းကြောင့် နာမ် ရုပ်ချုပ်၏။ နာမ်ရုပ်ချုပ်ခြင်းကြောင့် သဠာယတန ချုပ်၏။ ဆင်းရဲအစု အားလုံးချုပ်၏” ဟု ဖြေကြားတော်မူပါသည်။ အရှင်မဟာကောဋ္ဌိကထေရ်က အရှင်သာရိပုတ္တရာ၏ ဒေသနာကို ချီးကျူးတော်မူပြီး (၃၆)မျိုးသောဝတ္ထုတို့ဖြင့် အနမောဒနာပြုပုံ “ဓမ္မကထိကရဟန်း” ဓမ္မာနုဓမ္မပဋိပန္န ရဟန်းတော်, ဒိဋ္ဌဓမ္မနိဗ္ဗာနပတ္တ ရဟန်းတော်,တို့ ခေါ်ဆိုထိုက်ပုံကို လျှောက်ထားသည့်သုတ်။

အဋ္ဌကထာ, ဋီကာတို့၌ အရှင်မဟာကောဋ္ဌိကထေရ် မေးခွန်းများ မေးလျှောက်ခြင့်နှင့်တကွ သိသင့်သိထိုက်သောပုဒ်များကို ဖွင့်ပြထားပါသည်။

## ကိုးကား
ကောသမ္ဗိသုတ်

အရှင်မုသိလ, အရှင်ပဝိဋ္ဌ, အရှင်နာရဒ, အရှင်အာနန္ဒာတို့ ဝံသတိုင်း ကောသမ္ဗီမြို့ ဃောသိတာရုံကျောင်းတော်၌ သီတင်းသုံးနေတော်မူစဉ် အရှင်ပဝိဋ္ဌထေရ်က ရဟန္တာ အရှင်မုသိလထေရ်နှင့် အနာဂါမ် အရှင်နာရဒထေရ်တို့ကို “သဒ္ဓါ, ရုစိ, အနုဿဝ, အာကာရပရိဝိတက္က, ဒိဋ္ဌိနိဇ္ဈာနက္ခန္တိ-ဟူသော အကြောင်းတို့မှတပါး ဇာတိ ဖြစ်သောကြောင့် ဇရာ မရဏ ဖြစ်၏-ဟု တစ်ပါးစီ တစ်ပါးစီသော အနုလောမ ပဋိစ္စသမုပ္ပါဒကို သိသောဉာဏ်, ဇာတိချုပ်ခြင်းကြောင့် ဇရာ မရဏ ချုပ်၏-ဟု တစ်ပါး စီ တစ်ပါးစီသော ပဋိလောမ ပဋိစ္စသမုပ္ပါဒကို သိသောဉာဏ်, ခန္ဓာငါးပါးဟူသော ဘဝ ချုပ်ခြင်းသည် နိဗ္ဗာန်တည်း-ဟု သိသောဉာဏ် ရှိပါသလော”ဟု မေးလျှောက်ရာ အရှင်မြတ်များက “သိ၏”ဟု ဖြေဆိုကြပုံ၊ အရှင်သည် အာသဝေါကင်းကွာ ရဟန္တာ ပုဂ္ဂိုလ်ဖြစ်ပါသလော-ဟု မေးလျှောက်ရာ အရှင်မုသိလက ဆိတ်ဆိတ်နေပုံ၊ အရှင်နာရဒက ရဟန္တာ မဟုတ်ပုံ၊ ရဟန္တာမဟုတ်သော်လည်း “ဘဝနိရောဓသည် နိဗ္ဗာန် ဖြစ်သည်ဟု သိနိုင်ပုံကို တောလမ်းခရီးရှိ ရေတွင်းဥပမာဖြင့် ဖြေရှင်းပုံကို အရှင်အာနန္ဒာက အရှင်ပဝိဋ္ဌအား အရှင်နာရဒကို အဘယ်သို့ ဆိုလိုသနည်း-ဟု မေးလျှောက်ရာ အရှင်ပဝိဋ္ဌထေရ်က “ကောင်းမြတ်ပါသည်၊ အပြစ်မရှိပါ”ဟု ဆိုလိုသည်မှ တပါး မရှိပါ-ဟု မိန့်ကြားသည်ကို ပြဆိုသည့်သုတ်။

အဋ္ဌကထာ၌-“ဘဝနိရောဓော နိဗ္ဗာနံ”ဟု သိသောဉာဏ်သည် ပစ္စဝေက္ခဏာ ဉာဏ် ၁၉-တန်တွင် မပါဝင်သော ပစ္စဝေက္ခဏာဉာဏ်ဖြစ်ပုံ၊ အနာဂါမ်ပုဂ္ဂိုလ်သည် ယင်းပစ္စဝေက္ခဏာဉာဏ်ဖြင့် သိနိုင်ပုံကို ဖွင့်ပြထားပါသည်။

## ကိုးကား
ဥပယန္တိသုတ်

မဟာသမုဒ္ဒရာ၌ ရေတက်သည်ရှိသော် မြစ်ကြီး မြစ်ငယ်, အိုင်ကြီး အိုင်ငယ်တို့၌ ရေတက်လာသကဲ့သို့ အဝိဇ္ဇာတိုးပွားလာသည်ရှိသော် သင်္ခါရအစရှိသော အကျိုးအဆက်ဆက်တို့ တိုးပွားလာပုံ၊ မဟာသမုဒ္ဒရာ၌ ရေကျသည်ရှိသော် မြစ်ကြီး မြစ်ငယ်, အိုင်ကြီး အိုင်ငယ်တို့၌ ရေကျသကဲ့သို့ အဝိဇ္ဇာဆုတ်ယုတ်သည်ရှိသော် သင်္ခါရအစရှိသော အကျိုးအဆက်ဆက်တို့ ဆုတ်ယုတ်ပုံ အကျယ်ကို ဟောတော်မူသည့်သုတ်။

## ကိုးကား
ဇာတိသုတ်

-ဇာတိ, ဇာတိသမုဒယ, ဇာတိနိရောဓ, ဇာတိနိရောဓဂါမိနီပဋိပဒါ၊

-ဘဝ, ဘဝသမုဒယ, ဘဝနိရောဓ, ဘဝနိရောဓဂါမိနီပဋိပဒါ။

-ဥပါဒါန, ဥပါဒါနသမုဒယ, ဥပါဒါနနိရောဓ, ဥပါဒါနနိရောဓဂါမိနီပဋိပဒါ၊

-တဏှာ, တဏှာသမုဒယ, တဏှာနိရောဓ, တဏှာနိရောဓဂါမိနီပဋိပဒါ၊

-ဝေဒနာ, ဝေဒနာသမုဒယ, ဝေဒနာနိရောဓ, ဝေဒနာနိရောဓဂါမိနီပဋိပဒါ၊

-ဖဿ, ဖဿသမုဒယ, ဖဿနိရောဓ, ဖဿနိရောဓဂါမိနီပဋိပဒါ၊

-သဠာယတန, သဠာယတနသမုဒယ, သဠာယတနနိရောဓ, သဠာယတန နိရောဓဂါမိနီပဋိပဒါ၊

-နာမရူပ, နာမရူပသမုဒယ, နာမရူပနိရောဓ, နာမရူပနိရောဓဂါမိနီပဋိပဒါ၊

-ဝိညာဏ, ဝိညာဏသမုဒယ, ဝိညာဏနိရောဓ, ဝိညာဏနိရောဓဂါမိနီပဋိပဒါ၊

-သင်္ခါရ, သင်္ခါရသမုဒယ, သင်္ခါရနိရောဓ, သင်္ခါရနိရောဓဂါမိနီပဋိပဒါတို့ကိုမသိသော သမဏ, ဗြာဟ္မဏတို့ကို သမဏ, ဗြာဟ္မဏတို့၌ သမဏ, ဗြာဟ္မဏဟု မသမုတ် အပ်ကုန်။ ထိုအရှင်တို့သည် သာမညတ္ထ, ဗြာဟ္မညတ္တတို့ကို မျက်မှောက်ဘဝ၌ ကိုယ်တိုင်ထူးသောဉာဏ်ဖြင့် မျက်မှောက်ပြုနိုင် ပြီးစီးပြည့်စုံစေ၍ မနေနိုင်ကြကုန်။

ထိုလေးမျိုးကို ကွဲကွဲပြားပြားသိကြသော သမဏ, ဗြာဟ္မဏတို့ကို သမဏ, ဗြာဟ္မဏတို့၌ သမုတ်အပ်ကုန်၏။ ထိုအရှင်တို့သည် မျက်မှောက် ဘဝ၌ပင် သာမညတ္ထ, ဗြာဟ္မညတ္ထတို့ကို ကိုယ်တိုင်ထူးသောဉာဏ်ဖြင့် မျက်မှောက် ပြုနိုင် ပြီးစီးပြည့်စုံစေကြကုန်၍ နေနိုင်ကြကုန်လိမ့်လတ္တံ့-ဟု ရဟန်းတို့အား ဘုရားရှင် ဟောကြားတော်မူသည့်သုတ်။

## ကိုးကား
နခသိခါသုတ်

(၄)သုတ် ရှိပါသည်။

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် သတ္တက္ခတ္တုပရမ သောတာပန်ပုဂ္ဂိုလ်သည် မြေကြီးထုပမာ များပြားစွာသော ဆင်းရဲဒုက္ခကုန်သွားပုံ၊ လက်သည်းခွံပေါ်၌ရှိသော မြေသုံ့ပမာ ဆင်းရဲဒုက္ခ အနည်းငယ်သာကျန်ရှိပုံ၊ ဓမ္မာဘိသမယ, ဓမ္မစက္ခုပဋိလာဘ၏အကျိုး များပုံကို ရဟန်းတို့အား ဟောကြားတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုချက်များ ပါရှိပါသည်။
-------------

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် လက်သည်းဖျားပေါ်၌ရှိသော မြေမှုံ့ပမာ လူ့ပြည်၌ လူပြန်ဖြစ်သော သတ္တဝါတို့ နည်းပါးလှပုံ၊ မြေကြီးထုပမာ လူ့ပြည်မှ (အပါယ်ဘုံတို့၌)ဖြစ်ကြသော သတ္တဝါတို့ များပြားလှပုံကို ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုချက်များ ရှိပါသည်။
-------------

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အညတရ ရဟန်း၏ မေးလျှောက်ချက်အရ လက်သည်းဖျားပေါ်၌ တည်ရှိသော မြေမှုံ့ပမာ နိစ္စ ဓူဝ သဿတ အဝိပရိဏာမဓမ္မ၊ သဿတိသမ ကဲ့သို့ တည်ရှိသော ခန္ဓာ(၅)ပါး အနည်းငယ်မျှပင် မရှိပုံ၊ ဆင်းရဲဒုက္ခကုန်ဆုံးရန် ဗြဟ္မစရိယကို ပြည့်စုံအောင် ကျင့်သုံးမှုထင်ရှားပုံကို ခန္ဓာတစ်ပါးစီ တစ်ပါးစီ ဖြေကြားတော်မူပြီး ယင်းခန္ဓာ (၅)ပါးကို အနတ္တလက္ခဏသုတ် ဒေသနာတော်အတိုင်း ဘုရားရှင် ဟောတော်မူသည့်သုတ်၊ အညတရရဟန်း ရဟန္တာ ဖြစ်သွားပါသည်။
---------------

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် သတ္တက္ခတ္တုပရမသောတာပန်ပုဂ္ဂိုလ်သည် မဟာပထဝီ မြေကြီးထုပမာ ဆင်းရဲဒုက္ခများစွာကုန်သွားပုံ လက်သည်းဖျားပေါ်ရှိ မြေနှံ့ပမာ ဆင်းရဲဒုက္ခ အနည်း ငယ်မျှသာ ကျန်တော့ပုံ၊ သစ္စာလေးတန်တရားမှန်ကို သိမြင်ပြီးပုံ၊ သစ္စာလေးတန် တရားမှန်ကို သိမြင်အောင် အားထုတ်ရမည်ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
ပေါက္ခရဏီသုတ်

(၂)သုတ် ရှိပါသည်။

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် “အလျား ယူဇနာ ၅၀၊ အနံယူဇနာ ၅၀၊ အနက် (အနောက်) ယူဇနာ ၅၀-ရှိသောကမ်း၌ နားထောက်၍ ကျီးငှက်သောက်နိုင်အောင် ရေပြည့်နေသော ရေကန်၌ ယောက်ျားက သမန်းမျက်ဖျားဖြင့် ရေကိုပက်၍ ရေကန်၌ ကျန်ရှိနေသော ရေတို့ကဲ့သို့ သစ္စာလေးပါးကို သောတာပတ္တိမဂ်ဉာဏ်ဖြင့် ထိုးထွင်း သိမြင်ပြီးသော သောတာပန် အရိယာသာဝက၌ ကုန်ပြီးသော ဆင်းရဲဒုက္ခတို့ များပြား လှပုံ၊ ခုနစ်ဘဝတာ၌ရှိသော ဆင်းရဲဒုက္ခသည် ကုန်ပြီးသော ဆင်းရဲဒုက္ခကို ထောက် ဆလျှင် အဆရာပေါင်းမက, ထောင်ပေါင်းမက, သိန်းပေါင်းမက နည်းပါး လှပုံ၊ သောတာပတ္တိ မဂ်ဉာဏ်ကို ထိုးထွင်း၍သိခြင်း, ဓမ္မ (သောတာပတ္တိမဂ်ဉာဏ်) စက္ခုကိုရခြင်းသည် သို့ကလောက် အကျိုးကြီးမြတ်ပုံ”တို့ကို ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များ ပါရှိပါသည်။
---------------

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် အထက်သုတ်တော်၌ ဟောတော်မူအပ်သော ရေကန်ဥပမာဖြင့် သစ္စာလေးပါးကို သိပြီးသော သောတာပန်ပုဂ္ဂိုလ်၏ ခုနစ်ဘဝဟူသော ကြွင်းကျန်နေသော ဆင်းရဲဒုက္ခသည် ရေတွက်နှိုင်းယှဉ်လောက်သော အစိတ်အပိုင်းသို့ မရောက်အောင် နည်းပါးလှပုံ၊ သစ္စာလေးပါးကို မဂ်ဉာဏ်ဖြင့် ထိုးထွင်း၍သိအောင် အားထုတ်လိုက်ပုံကို ရဟန်းတို့အား ဘုရားရှင် ဟောကြားတော်မူသည့်သုတ်။

## ကိုးကား
ပထဝီသုတ်

(၂)သုတ် ရှိပါသည်။

ဘုရားရှင် ကောသလနိုင်ငံ ... သီတင်းသုံးတော်မူစဉ် မြေကြီး ပေါ်၌ချ ထားသော ဇီးစေ့ခန့်မျှရှိသော မြေစိုင်ခဲ (၇)ခဲနှင့် မဟာပထဝီမြေကြီးကိုမှိုင်း စာ၍ သောတာပန်အရိယာသာဝက၏ ခုနစ်ဘဝစာမျှဒုက္ခနှင့် ကုန်ဆုံးပြီးသော ဒုက္ခတို့ကို နှိုင်းယှဉ်၍ သောတာပတ္တိမဂ်ဉာဏ် ဓမ္မစက္ခုရခြင်းအကျိုးကြီးမြတ်ပုံကို ရဟန်းတို့အား ဘုရားရှင် ဟောတော်မူသည့်သုတ်။

----------------

ဘုရားရှင် ကောသလနိုင်ငံ ... သီတင်းသုံးတော်မူစဉ် မြေကြီးကို ဆီးစေ့ခန့်မှ မြေစိုင်ခဲလုံးပြု၍ “ဤသည်ကား ငါ၏အဖဖြစ်၏၊ ဤသည်ကား ငါ၏ အဖိုးဖြစ်၏ အစရှိသည်ဖြင့် တစ်ခုစီ တစ်ခုစီ ချထားရာ၏။ မြေကြီးသာကုန် သွားသော်လည်း ထိုသူ၏အဖအဆက်ဆက်သည် မကုန်နိုင်ပုံ၊ သံသရာ၏ ရှေ့အစွန်း မထင်ရှား နိုင်ပုံ၊ သံသရာရှည်လျားလှပုံကိုရှု၍ သင်္ခါရတရားအားလုံးတို့၌ နိဗ္ဗိဒါဉာဏ်, ဝိရာဂဉာဏ်, ဝိမုတ္တိဉာဏ်ဖြစ်အောင် အားထုတ်သင့်ပုံကို ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
ဒုတိယပထဝီသုတ်

ဘုရားရှင် ကောသလနိုင်ငံ ... သီတင်းသုံးတော်မူစဉ် မဟာပထဝီမြေကြီးမှ လျော့သွားသောဆီးစေ့ခန့်မျှ မြေဆိုင်ခဲ (၇)ခဲနှင့် မြေကြီးထုကို နှိုင်းယှဉ်၍ သောတာပတ္တိမဂ်ဉာဏ်၏ ဓမ္မစက္ခုရခြင်းအကျိုးကြီးမြတ်ပုံကို ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
ပဗ္ဗတသုတ်

(၄)သုတ် ရှိပါသည်။

ဘုရားရှင် ကောသလနိုင်ငံ ... သီတင်းသုံးတော်မူစဉ် ဟိမဝန္တာတောင်၏ အနီး၌ မုန်ညှင်းစေ့မျှရှိသော ကျောက်စရစ်ခဲတို့ကို နှိုင်းယှဉ်ပြီးချထားပါက ကျောက် စရစ်ခဲ(၇)ခဲသည် အနည်းငယ်မျှသာဖြစ်သကဲ့သို့ သတ္တက္ခတ္တုပရမ သောတာပန် အရိယာသာဝက၏ ကုန်ပြီးသောဆင်းရဲအစုကိုထောက်၍ ကျန်ရှိနေသောဆင်းရဲအစုသည် မပြောပဖွယ်ဖြစ်၏၊ သောတာပတ္တိမဂ်ဉာဏ်ကို ထိုးထွင်း၍သိခြင်းသည် သို့ကလောက်အကျိုးကြီး၏၊ သောတာပတ္တိမဂ်ဉာဏ် ဓမ္မစက္ခုကိုရခြင်းသည် သို့ကလောက် အကျိုးများ၏ဟု ရဟန်းတို့အား ဘုရားရှင် ဟောတော်မူသည့်သုတ်။
---------------

မြတ်စွာဘုရား ကောသလနိုင်ငံ ... သီတင်းသုံးတော်မူစဉ် မုံညှင်းစေ့ (၇)စေ့ခန့်မျှ ကျောက်စရစ်ခဲတို့ကိုထား၍ ဟိမဝန္တာတောင်ကြီး ကုန်ခမ်းသွားရာ၏။ ကုန်ခမ်းသွားသော ဟိမဝန္တာတောင်ကြီးကိုထောက်၍ မုံညှင်းစေ့မျှ ကျောက်စရစ်ခဲ (၇)ခဲသည် မပြောပလောက်သကဲ့သို့ အထက်သုတ်တော်အတိုင်း ဓမ္မစက္ခုကိုရခြင်း အကျိုးကြီးမားပုံကို ရဟန်းတို့အား ဘုရားရှင် ဟောတော်မူသည့်သုတ်။
-------------

ပဌမသုတ်ကဲ့သို့ မြင့်မိုရ်တောင်နှင့် ပဲနောက်စေ့ခန့် ကျောက်စရစ်ခဲ (၇)ခဲကို ပမာထား၍ ဓမ္မစက္ခုသောတာပတ္တိမဂ်ဉာဏ်ကို ရခြင်း၏အကျိုးကြီးမြတ်ပုံကို ရဟန်းတို့အား ဘုရားရှင် ဟောတော်မူသည့်သုတ်။
---------------

ဘုရားရှင် ကောသလနိုင်ငံ ... သီတင်းသုံးတော်မူစဉ် အညတရရဟန်း ၏မေးလျှောက်ချက်အရ-အလျား, အနံ, အမြင့်တစ်ယူဇနာရှိသော အကွဲအပြတ် အပေါက်အခေါင်းမရှိသော ကျောက်တောင်ကြီးကို ယောက်ျားသည် အနှစ်တစ်ရာ, အနှစ်တစ်ရာလွန်သောအခါ၌ ကာသိတိုင်းဖြစ် နူးညံ့သောအဝတ်ဖြင့် တစ်ကြိမ်သာ ပွတ်တိုက်ခဲ့လျှင် ကျောက်တောင်ကြီး ပျောက်ကွယ် ပျက်စီးသွားသကဲ့သို့ ကမ္ဘာကြီးကား ကုန်ဆုံးမသွားရာ။ ကမ္ဘာကြီးသည် သို့ကလောက် ရှည်လျားလှပုံ အလုံးစုံသော သင်္ခါရတို့၌ နိဗ္ဗိန္ဒဉာဏ်, ဝိရာဂဉာဏ်, ဝိမုတ္တိဉာဏ်ဖြစ်အောင် အားထုတ် သင့်ပုံကို ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ၌ မှတ်သားဖွယ်ရာ ဖွင့်ဆိုချက်များရှိပါသည်။

## ကိုးကား
ဖဿနာနတ္တသုတ်

ဘုရားရှင် ကောသလနိုင်ငံ ... သီတင်းသုံးနေတော်မူစဉ် စက္ခုဓာတု အစရှိသော ၆-ပါးသော ဓာတုနာနတ္တကို အကြောင်းပြု၍ စက္ခုသမ္ဖဿအစရှိသော ၆-ပါးသော ဖဿနာနတ္တဖြစ်ပုံကို ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များ ပါရှိပါသည်။

## ကိုးကား
ဓာတုနာနတ္တသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ်

(က)စက္ခုဓာတု, ရူပဓာတု, စက္ခုဝိညာဏဓာတု၊

(ခ)သောတဓာတု, သဒ္ဒဓာတု, သောတဝိညာဏဓာတု၊

(ဂ)ဃာနဓာတု, ဂန္ဓဓာတု, ဃာနဝိညာဏဓာတု၊

(ဃ)ဇိဝှါဓာတု, ရသဓာတု, ဇိဝှါဝိညာဏဓာတု၊

(င)ကာယဓာတု, ဖောဋ္ဌဗ္ဗဓာတု, ကာယဝိညာဏဓာတု၊

(စ)မနောဓာတု, ဓမ္မဓာတု, မနောဝိညာဏဓာတုဟု ဓာတုနာနတ္တဖြစ်ပုံကို ရဟန်းတော်တို့အား ဘုရားရှင် ဟောတော်မူသည့်သုတ်။

အဋ္ဌကထာ၌ ယင်းဓာတ်(၁၈)ပါးတို့၏ ပရမတ္ထသဘာဝဓမ္မများနှင့် ရှေ့ပိုင်းဓာတ် (၁၆)ပါးတို့သည် ကာမာဝစရဓာတ်များ ဖြစ်ပြီး အဆုံးဓာတ် (၂)ပါးသည် စာတုဘူမိကဓာတ်များဖြစ်ပုံကို ဖွင့်ပြတော်မူထားပါသည်။

ဋီကာ၌ မှတ်သားဖွယ် ဖွင့်ဆိုချက်များ ပါရှိပါသည်။

## ကိုးကား
အတ္ထိရာဂသုတ်

ကဗဠီကာရာဟာရ, ဖဿာဟာရ, ဝိညာဏာဟာရ, မနောသဉ္စေတနာဟာရ ဟူသော အာဟာရတို့သည် ဖြစ်ပြီးသတ္တဝါတို့၏ တည်ခြင်းငှာ၊ ဖြစ်ဆဲသတ္တဝါတို့ကို ချီးမြှောက်ထောက်ပံ့ခြင်းငှာ ဆောင်တတ်သော သဘောတရားလေးမျိုးတို့ဖြစ်ကြောင်း၊ ထိုအာဟာရလေးမျိုးတို့တွင် တစ်မျိုးမျိုး၌ တပ်စွန်းမှု “ရာဂ” နှစ်သက်မှု “နန္ဒီ” တက်မက်မှု “တဏှာ”တို့ ရှိနေလျှင် စိုးရိမ်ပူဆွေးမှု, ပြင်းစွာပင်ပန်းမှုများရှိပုံ၊ ရာဂ, နန္ဒီ, တဏှာတို့ မရှိလျှင် စိုးရိမ်ပူဆွေးမှု ပြင်းစွာပင်ပန်းမှု မရှိတော့ပုံကို အကျယ်ဟောတော်မူသည့်သုတ်။

## ကိုးကား
ဗာဟိရဖဿနာနတ္တသုတ်

(၂)သုတ် ရှိပါသည်။

ဘုရားရှင် ကောသလနိုင်ငံ ... သီတင်းသုံးတော်မူနေစဉ် ဓာတုနာနတ္တကိုစွဲ၍ သညာနာနတ္တဖြစ်ပုံ၊ သညာနာနတ္တကိုစွဲ၍ သင်္ကပ္ပနာနတ္တဖြစ်ပုံ၊ သင်္ကပ္ပနာနတ္တကို စွဲ၍ ဖဿနာနတ္တဖြစ်ပုံ၊ ဖဿနာနတ္တကိုစွဲ၍ ဝေဒနာနာနတ္တဖြစ်ပုံ၊ ဝေဒနာနာနတ္တကို စွဲ၍ ဆန္ဒနာနတ္တဖြစ်ပုံ၊ ဆန္ဒနာနာနတ္တကိုစွဲ၍ ပရိဠာဟနာနတ္တဖြစ်ပုံ၊ ပရိဠာဟနာနတ္တ ကိုစွဲ၍ ပရိယေသနာနာနတ္တဖြစ်ပုံ ပရိယေသနာနာနတ္တကိုစွဲ၍ လာဘနာနတ္တဖြစ်ပုံကို ဗဟိဒ္ဓါယတန တစ်ပါးစီ တစ်ပါးစီကို ဝေဖန်၍ ရဟန်းတို့အား ဘုရားရှင်ဟောတော် မူသည့်သုတ်။
-------------

ဘုရားရှင် ကောသလနိုင်ငံ ... သီတင်းသုံးတော်မူနေစဉ် ဓာတုနာနတ္တကိုစွဲ၍ လာဘနာနတ္တဖြစ်ပုံကို ဟောတော်မူပြီး လာဘနာနတ္တကိုစွဲ၍ ပရိယေသနာနာနတ္တ မဖြစ်၊ ပရိယေသနာ နာနတ္တကိုစွဲ၍ ပရိဠာဟနာနာနတ္တဖြစ်၊ ပရိဠာဟနာနတ္တကိုစွဲ၍ ဆန္ဒနာနတ္တ မဖြစ်၊ ဆန္ဒနာနတ္တကိုစွဲ၍ ဝေဒနာနာနတ္တ မဖြစ်၊ ဝေဒနာနာနတ္တကိုစွဲ၍၊ ဖဿနာနတ္တ မဖြစ်၊ ဖဿနာနတ္တကိုစွဲ၍ သင်္ကပ္ပနာနတ္တ မဖြစ်၊ သင်္ကပ္ပနာနတ္တကို စွဲ၍ သညာနာနတ္တ မဖြစ်၊ သညာနာနတ္တကိုစွဲ၍ ဓာတုနာနတ္တ မဖြစ်-အစရှိသည်ဖြင့် ဗာဟိရာယတန ခြောက်ပါးတို့ကို တစ်ပါးစီ တစ်ပါးစီ အနုလောမ၊ ပဋိလောမ နည်းဖြင့် ရဟန်းတို့အား ဘုရားရှင် ဟောကြားတော်သည့်သုတ်။

## ကိုးကား
နောပရိယေသနာနာနတ္တသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံး နေတော်မူစဉ် ဓာတုနာနတ္တ, သညာနာနတ္တ, သင်္ကပ္ပနာနတ္တ, ဆန္ဒနာနတ္တ, ပရိဠာဟနာနတ္တ, ပရိယေသနာနာနတ္တတို့တွင် နောက်နာနတ္တကို စွဲ၍ အစဉ်အတိုင်း ရှေ့နာနတ္တတို့ ဖြစ်ပုံ, ရှေ့နာနတ္တကိုစွဲ၍ နောက်နာနတ္တတို့ မဖြစ်ပုံ၊ ဗာဟိရာယတန တစ်ပါးစီ တစ်ပါးစီကို နာနတ္တနှင့်ဆက်စပ်၍ ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
ကုသီတမူလကသုတ်

သတ္တဝါတို့သည် (၁) ပျင်းရိသူအချင်ချင်း၊ (၂) သတိမကောင်းသူ အချင်းချင်း၊ (၃) ပညာမရှိသူ အချင်းချင်း၊ (၄) လုံ့လ “ဝီရိယ”ထက်သန်သူ အချင်းချင်း၊ (၅) သတိကောင်းသူ အချင်းချင်း၊ (၆) ပညာရှိသူအချင်းချင်း -ဓာတ်သဘောတူရာ ပေါင်း သင်းကြ၍ တစ်သားတည်းဖြစ်ကြသည်-ဟု ဘုရားရှင်ဟောတော်မူသည့်သုတ်။

## ကိုးကား
အပ္ပဿုတမူလကသုတ်

အပ္ပဿုတပုဂ္ဂိုလ်ချင်း ကုသီတပုဂ္ဂိုလ်ချင်း, ဒုပ္ပညပုဂ္ဂိုလ်ချင်း, ဗဟုဿုတပုဂ္ဂိုလ်ချင်း, အာရဒ္ဓဝီရိယပုဂ္ဂိုလ်ချင်း, ပညဝန္တပုဂ္ဂိုလ်ချင်း, မုဋ္ဌဿတိပုဂ္ဂိုလ်ချင်း, ဥပဋ္ဌိတဿတိ ပုဂ္ဂိုလ်ချင်း နှီးနှောကြ ပေါင်းသင်းကြသည် (တပေါင်းတည်း တသားတည်းဖြစ်ကြသည်)ဟု ဟောတော်မူသည့်သုတ်။

## ကိုးကား
အနောတ္တပ္ပမူလကသုတ်

အနောတ္တပ္ပီပုဂ္ဂိုလ်ကို မူထား၍ အနောတ္တပ္ပီပုဂ္ဂိုလ် အချင်းချင်း၊ အပ္ပဿုတပုဂ္ဂိုလ် အချင်းချင်း၊ ဒုပ္ပညပုဂ္ဂိုလ်အချင်းချင်း၊ ဩတ္တပ္ပီပုဂ္ဂိုလ် အချင်းချင်း၊ ဗဟုဿုတပုဂ္ဂိုလ် အချင်းချင်း၊ အာရဒ္ဓဝီရိယပုဂ္ဂိုလ် အချင်းချင်း၊ မုဋ္ဌဿတိပုဂ္ဂိုလ် အချင်းချင်း၊ ဥပဋ္ဌိတဿတိပုဂ္ဂိုလ် အချင်းချင်း ပေါင်းဆုံးညီညွတ်ကြပုံ သဘာဝကို ဟောတော်မူသည့်သုတ်။

## ကိုးကား
အဟိရိကမူလကသုတ်

အဟိရိကပုဂ္ဂိုလ်၊ အနောတ္တပ္ပီပုဂ္ဂိုလ်၊ ဒုပ္ပညပုဂ္ဂိုလ်၊ အပ္ပဿုတပုဂ္ဂိုလ်၊ ကုသီတပုဂ္ဂိုလ်၊ မုဋ္ဌဿတိပုဂ္ဂိုလ်၊ ဟိရီမနပုဂ္ဂိုလ်၊ ဩတ္တပ္ပပုဂ္ဂိုလ်၊ ပညဝန္တပုဂ္ဂိုလ်၊ ဗဟုဿုတပုဂ္ဂိုလ်၊ အာရဒ္ဓဝီရိယပုဂ္ဂိုလ်၊ ဥပဋ္ဌိတသတိပုဂ္ဂိုလ်တို့ သဘောတူရာအချင်းချင်းပေါင်းသင်းဆက်ဆံ ညီညွတ်ပုံကို ကဏှပက္ခ, သုက္ကပက္ခ သုံးမျိုးစီ သုံးမျိုးစီတွဲ၍ ဟောတော်မူသည့်သုတ်။

## ကိုးကား
နောဖဿနာနတ္တသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် ဓာတုနာနတ္တကိုစွဲ၍ ဖဿနာနတ္တဖြစ်ပုံ၊ ဖဿနာနတ္တကိုစွဲ၍ ဓာတုနာနတ္တမဖြစ်ပုံကို အကျယ်အားဖြင့် ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက် ရှိပါသည်။

## ကိုးကား
အဿဒ္ဓသံသန္ဒနသုတ်

အထက်အဿဒ္ဓမူလကသုတ်တော်လာ ပုဂ္ဂိုလ်များကိုပင် ကဏှပက္ခ, သုက္ကပက္ခအားဖြင့် ခွဲ၍ ကာလသုံးပါးတို့ဖြင့် ဟောကြားတော်မူသည့်သုတ်။

## ကိုးကား
ဂိဉ္ဇကာဝသထသုတ်

(၄)သုတ် ရှိပါသည်။

ဘုရားမဟုတ်သူများ၏ မိမိကိုယ်ကို ဘုရားဟူသော မိစ္ဆာအယူသည် အဘယ် ဒိဋ္ဌိကို စွဲ၍ဖြစ်ပါသနည်း-ဟု အရှင်ကစ္စည်းထေရ်၏ မေးလျှောက်ထားချက်ကို “အဝိဇ္ဇာ”ဟူသော အလိုအဇ္ဈာသယကို စွဲ၍ဖြစ်ပုံ၊ အဝိဇ္ဇာဓာတုသည် များစွာရှိပုံ၊ ဟီန, မဇ္ဈိမ, ပဏီတ -အဇ္ဈာသယကိုအကြောင်းပြု၍ ဟီန, မဇ္ဈိမ, ပဏီတဖြစ်သော သညာ, ဒိဋ္ဌိ, ဝိတက္က, စေတနာ, ပတ္ထနာ, ပဏိဓိ, ပုဂ္ဂလ, ဝါစာ, အာစိက္ခနာ, ဒေသနာ အစရှိသည်တို့ ဖြစ်ကုန်၏-ဟု တစ်ပါးစီ တစ်ပါးစီကို အကျယ်အားဖြင့် နာတိကရွာ၊ အုတ်ကျောင်း၌ ဘုရားရှင် ဖြေကြားတော်မူသည့်သုတ်။
-----------

ဉာတိကရွာသား ကွယ်လွန်သူများကို မေးလျှောက်သဖြင့် “ဗုဒ္ဓ, ဓမ္မ, သံဃ, အဝေစ္စပသာဒဂုဏ်, အရိယကန္တသီလ-ဟူသော ဓမ္မာဒါသ, ဓမ္မပရိယာယနှင့် ပြည့်စုံသော အရိယာသာဝကသည် မိမိကိုယ်ကို “ခီဏနိရယ”အစရှိသည်ဖြင့် ပြောကြားလိုလျှင် ပြောကြားနိုင်ပုံကို ဉာတိကရွာ၊ အုတ်ကျောင်း၌ ဘုရားရှင် ဟောကြားတော်မူသည့်သုတ်။
----------

အထက်သုတ်ပါအတိုင်း အရှင်အာနန္ဒာက မေးလျှောက်သဖြင့် ဖြေကြားတော်မူသည့်သုတ်။
-----------

အထက်သုတ်ပါအတိုင်း အရှင်အာနန္ဒာက မေးလျှောက်သဖြင့် ဖြေကြားတော်မူသည့်သုတ်။

ဤသုတ် သုံးသုတ်တို့၌ အသီးအခြား မေးလျှောက်သော ဘိက္ခု, ဘိက္ခုနီ, ဥပါသကာ, ဥပါသိကာတို့အပြင် ဉာတိကရွာသား အနာဂါမ်အဖြစ်ဖြင့် ကွယ်လွန်သော ဥပါသကာ ၅၀-ကျော်၊ သကဒါဂါမ်အဖြစ်ဖြင့် ကွယ်လွန်သော ဥပါသကာ ၉၆-ဦး၊ သောတာပန် အရိယာသာဝကအဖြစ်ဖြင့် ကွယ်လွန်သော ဥပါသကာ ၅၀၆-ဦးတို့ ရှိကြောင်း ဘုရားရှင်ကိုယ်တော်တိုင် ဟောကြားတော်မူပါသည်။

## ကိုးကား
ဗာဟိရဓာတုနာနတ္တသုတ်

ဘုရားရှင် ကောသလနိုင်ငံ ... သီတင်းသုံးတော်မူနေစဉ် ရူပဓာတ်အစရှိသော ဗာဟိရဓာတ် ခြောက်ပါးသည် ဓာတုနာနတ္တပေတည်းဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
အသမာဟိတသုတ်

သဒ္ဓါတရား မရှိသူအချင်းချင်း၊ အရှက် မရှိသူအချင်းချင်း၊ မကောင်းမှုမှ မကြောက်လန့်သူအချင်းချင်း၊ စိတ်မတည်ငြိမ်သူ အချင်းချင်း၊ ပညာမရှိသူ အချင်းချင်းဟူသော သဘောတူသတ္တဝါများ ပေါင်းသင်းဆက်ဆံကြ ညီညွတ်ကြပုံကို ကဏှပက္ခ, သုက္ကပက္ခ ဒေသနာတော်နည်းဖြင့် ဟောတော်မူသည့်သုတ်။

## ကိုးကား
ပဉ္စသိက္ခာပဒသုတ်

ဘုရားရှင် ကောသလနိုင်ငံ ... သီတင်းသုံးတော်မူစဉ် ငါးပါးသီလ သိက္ခာပုဒ်ကို မစောင့်ထိန်းသူအချင်းချင်း, စောင့်ထိန်းသူအချင်းချင်း ပေါင်းဆုံကြ ညီညွတ်ကြပုံ၊ သိက္ခာပုဒ်တစ်ပါးစီ တစ်ပါးစီခွဲခြား၍ ရဟန်းတို့အား ဘုရားရှာ ဟောတော်မူသည့်သုတ်။

အဋ္ဌကထာ, ဋီကာတို့၌ သိမှတ်ဖွယ် ပြည့်ပြည့်စုံစုံ ဖွင့်ဆိုချက်များရှိပါသည်။

## ကိုးကား
အဘိနန္ဒသုတ်

(၃)သုတ် ရှိပါသည်။

ပထဝီ, အာပေါ, တေဇော, ဝါယောတို့တွင် တစ်ပါးပါးကို လွန်စွာနှစ်သက် သူသည် ဆင်းရဲဒုက္ခကို နှစ်သက်သူမည်၏။ ဆင်းရဲဒုက္ခကို နှစ်သက်သောသူသည် ဆင်းရဲဒုက္ခမှ မလွတ်မြောက်နိုင် အစရှိသည်ဖြင့် သုက္ကပက္ခ, ကဏှပက္ခနှစ်မျိုးခွဲ၍ ဟောတော်မူသည့်သုတ်။
--------------

စက္ခုကို လွန်လွန်ကဲကဲ နှစ်သက်သူသည် ဒုက္ခကို လွန်လွန်ကဲကဲ နှစ်သက်သူ မည်၏။ ထိုသူသည် ဆင်းရဲဒုက္ခမှ မလွတ်မြောက်နိုင်သူဟု ငါဘုရား ဟောကြားတော်မူ၏။ စက္ခုကို လွန်လွန်ကဲကဲ မနှစ်သက်သူသည် ဒုက္ခကို လွန်လွန်ကဲကဲ မနှစ်သက်၊ ထိုသူသည် ဆင်းရဲဒုက္ခမှ လွတ်မြောက်နိုင်သူပေတည်း-ဟု ငါဘုရား ဟောတော်မူ၏ အစရှိသည်ဖြင့် အဇ္ဈတ္တိကာယတန ၆-ပါးတို့ကို ကဏှပက္ခ, သုက္ကပက္ခဒေသနာတော်ဖြင့် ရဟန်းတို့အား ဘုရားရှင် ဟောကြားတော်မူသည့်သုတ်။
-----------

ဗဟိဒ္ဓါယတန ၆-ပါးကို အထက်သုတ် ဒေသနာတော်အတိုင်း ကဏှပက္ခ, သုက္ကပက္ခဒေသနာတော်ဖြင့် ရဟန်းတို့အား ဘုရားရှင် ဟောကြားတော်မူသည့်သုတ်။

## ကိုးကား
ဧကန္တဒုက္ခသုတ်

ဘုရားရှင် ကောသလနိုင်ငံ သာဝတ္ထိမြို့တော်၌ သီတင်းသုံးနေတော်မူစဉ် ပထဝီဓာတ်, အာပေါဓာတ်, တေဇောဓာတ်, ဝါယောဓာတ်တို့တွင် တစ်ပါးစီ တစ်ပါးစီ၌ ရှေးဦးစွာ သုခလက္ခဏာကို ဟောတော်မူပြီးနောက် ဒုက္ခသဘောလက္ခဏာကို ဟောတော်မူသည့်သုတ်။

## ကိုးကား
နောစေဒံသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် “နော စေ အဿာဒ”သုတ်တော်ဒေသနာအတိုင်း မဟာဘုတ် လေးပါး တစ်ပါးစီ တစ်ပါးစီကို ဟောတော်မူပြီး ဝိမရိယာဒိကတစိတ်ဖြင့် မနေနိုင်ပုံ၊ နေနိုင်ပုံတို့ကို အကျယ်တဝင့် ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များ ရှိပါသည်။

## ကိုးကား
အစရိံသုတ်

ပထဝီ၊ အာပေါ၊ တေဇော၊ ဝါယော ဟူသော ဓာတ်ကြီးလေးပါးတို့၏ သာယာဖွယ်၊ အပြစ်၊ ထွက်မြောက်ရာဟူသော အစီအစဉ်သုံးခုဖြင့် ဓာတ်ကြီးတစ်ပါးစီတို့ကို ဉာဏ်ဖြင့်ရှာမှီးခဲ့ပုံ၊ ဉာဏ်ပညာဖြင့်သိမြင်ပုံ၊ ထိုသို့သိမြင်ပြီးမှသာ မြတ်စွာဘုရားဟု ဝန်ခံခဲ့ပုံ၊ နောင်တဖန်ဘဝသစ်ဝယ် ပဋိသန္ဓေမနေရတော့ဟု အသိဉာဏ်ဖြစ်ပေါ်လာပုံကို ဟောတော်မူသည့်သုတ်။

## ကိုးကား
ပုဗ္ဗေသမ္ဗောဓသုတ်

(၃)သုတ် ရှိပါသည်။

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် “အလောင်းတော်ဘဝ သဗ္ဗညုဘုရားရှင် မဖြစ်သေးမီက ပထဝီ, အာပေါ, တေဇော, ဝါယော-ဟူသော ဓာတ်ကြီးလေးပါးတို့တွင် တစ်ပါးပါးကို စွဲ၍ဖြစ်ပေါ်လာသော သုခ, သောမနဿသည် လောက၌ “အဿာဒ”၊ အနိစ္စ ဒုက္ခ, ဝိပရိဏာမဓမ္မသည်၊ လောက၌ “အာဒီနဝ”၊ ဆန္ဒရာဂကို ပယ်ဖျောက်နိုင်ခြင်း, ပယ်စွန့်နိုင်ခြင်းသည် လောက၌ “နိဿရဏ”ဟု ကြံစည်တော်မူခဲ့ပုံ။

အဿာဒကို အဿာဒအားဖြင့်, အာဒီနဝကို အာဒီနဝအားဖြင့် နိဿရဏကို နိဿရဏအားဖြင့်, အမှန်အတိုင်း ထိုးထွင်း၍ သိမြင်တော်မူသည့်အခါမှသာ ငါဘုရား သဒေဝက, သမာရက, သဗြဟ္မကဟူသော ဩကာသလောက၊ သမဏ ဗြာဟ္မဏ, သဒေဝမနုဿ-ဟူသော သတ္တလောက၌ အနုတ္တရသမ္မာသမ္ဗောဓိ”ကို ထိုးထွင်း၍ သိမြင်တော်မူပြီ”ဟု ဝန်ခံတော်မူပုံကို ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များ ရှိပါသည်။
-----------

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် “အလောင်းတော်ဘဝ သဗ္ဗညုဘုရားရှင် မဖြစ်သေးမီက အဇ္ဈတ္တိကာယတနခြောက်ပါးကို စွဲ၍ဖြစ်ပေါ်လာသော သုခ, သောမနဿသည် လောက၌ “အဿာဒ၊ အနိစ္စ၊ ဒုက္ခ၊ ဝိပရိဏာမဓမ္မသည် “အာဒီနဝ၊ ဆန္ဒရာဂကို ပယ်ဖျောက်နိုင်ခြင်း, ပယ်စွန့်နိုင်ခြင်းသည်“နိဿရဏ”ဟု အလောင်းတော်ဘဝ သဗ္ဗညုဘုရားရှင် မဖြစ်မီက ကြံစည်တော်မူခဲ့ပြီ။

အဿာဒကို အဿာဒအားဖြင့် အာဒီနဝကို အာဒီနဝအားဖြင့် နိဿရဏကို နိဿရဏအားဖြင့် အမှန်အတိုင်း ထိုးထွင်း၍ သိမြင်တော်မူပြီးရာအခါ၌ သဒေဝက, သမာရက, သဗြဟ္မကဟူသော ဩကာသလောက၊ သမဏ ဗြာဟ္မဏ, သဒေဝ မနုဿ-ဟူသော သတ္တလောက၌ “အနုတ္တရသမ္မာသမ္ဗောဓိ”ကို ထူးသော သဗ္ဗညုတဉာဏ်တော်မြတ်ဖြင့် ထိုးထွင်း၍ သိမြင်တော်မူပြီ၊ အကုပ္ပါ မေ ဝိမုတ္တိ၊ အယမန္တိမာ ဇာတိ၊ နတ္ထိ ဒါနိ ပုနဗ္ဘဝေါ”ဟု ပစ္စဝေက္ခဏာဉာဏ်အမြင် ဖြစ်တော်မူပြီဟု ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များ ရှိပါသည်။
----------

-ဘုရားရှင် ကောသလနိုင်ငံ ... သီတင်းသုံးနေတော်မူစဉ် အထက်သုတ်တော်အတိုင်း ဗာဟိရာယတနခြောက်ပါးတို့၌ သိမြင်တော်မူပုံ၊ ဘုရားရှင်ဖြစ်ပြီး၊ နောက်ထပ် ဘုံဘဝတို့၌ မဖြစ်ရတော့ပြီ-ဟု ရဟန်းတို့အား ဘုရားရှင် ဟောကြားတော်မူသည့်သုတ်။

## ကိုးကား
ဥပါဒါနသုတ်

(၂)သုတ် ရှိပါသည်။

လှည်း ၁၀-စီးတိုက်, အစီး ၂၀-တိုက်, အစီး ၃၀-တိုက်, အစီး ၄၀-တိုက် ထင်းပုံကြီးကိုလောင်မြိုက်နေသော မီးပုံကြီးထဲသို့ ရံဖန်ရံခါ ယောက်ျားသည် မြက်ခြောက်, နွားချေးခြောက်, ထင်းခြောက်တို့ကို ထည့်ပေးနေလျှင် လောင်စာကြောင့် ထိုမီးပုံကြီးသည် ကြာမြင့်စွာ တောက်လောင်နေသကဲ့သို့ ထို့အတူ ဥပါဒါန်၏အကြောင်း ဖြစ်ကုန်သော တေဘူမကတရားတို့၌ သာယာဖွယ်ဟု ရှုနေသောသူအား တပ်မက်မှု “တဏှာ”တိုးပွားလာ၏၊ တဏှာဟူသောအကြောင်းကြောင့် ဥပါဒါန်ဖြစ်၏-အစရှိသည်ဖြင့် ချမ်းသာမဖက် ဆင်းရဲသက်သက်အစု ဖြစ်ပုံကို၎င်း။ -မီးပုံကြီးကို မီးစာမထည့် ပါက လောင်စာမရှိတော့သဖြင့် မီးပုံကြီး ငြိမ်းပျောက်သွားသကဲ့သို့ ဥပါဒါနိယတရားတို့၌ အပြစ်ရှိပုံကို ရှုနေသောသူအား တပ်မက်မှု “တဏှာချုပ်ငြိမ်းသွားပုံ၊ တဏှာ ချုပ်ခြင်းကြောင့် ဥပါဒါန်ချုပ်ပုံ-အစရှိသည်ဖြင့် ဆင်းရဲအစုအဝေးကြီး ချုပ်ငြိမ်းပုံကို ဟောတော်မူသည့်သုတ်။

အဋ္ဌကထာ၌-ဥပမာနနှင့် ဥပမေယျတိုက်ဆိုင်ပုံ မှတ်သားဖွယ်ကို ဖွင့်ပြ ထားပါသည်။
-----------

ဥပါဒါန်လေးပါးနှင့် ဥပါဒါန်လေးပါးကို ထူးသောဉာဏ်ဖြင့် သိရန်, ပိုင်းခြား၍ သိရန်ကုန်ခမ်းစေရန် ပယ်စွန့်နိုင်ရန် အဋ္ဌင်္ဂိကအရိယာမဂ်ကို ပွားများရမည်ဟု ဟောတော်မူသည့်သုတ်။

## ကိုးကား
ဒသကမ္မပထသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံး နေတော်မူစဉ် ဒုစရိုက်ဆယ်ပါးနှင့် သုစရိုက်ဆယ်ပါးရှိသူတို့ သဘောတူသူချင်းသာ ပေါင်းဆုံညီညွတ်ကြပုံကို ဒုစရိုက်, သုစရိုက် တစ်ပါးစီ ကဏှပက္ခ, သုက္ကပက္ခ ခွဲ၍ ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ၌ ဒုစရိုက်ဆယ်ပါး, သုစရိုက်ဆယ်ပါးအကျယ်နှင့် ယင်းတို့ကို ဓမ္မ, ကောဋ္ဌာသ, အာရမ္မဏ, ဝေဒနာ, မူလအားဖြင့် ဝေဖန်၍ ဖွင့်ဆိုထားပါသည်။

ဋီကာ၌လည်း ဖွင့်ဆိုချက်များ ရှိပါသည်။

## ကိုးကား
အဋ္ဌင်္ဂိကသုတ်

(၂)သုတ် ရှိပါသည်။

သတ္တဝါတို့သည် သဘောတူသူ အချင်းချင်းသာ ပေါင်းဆုံကြ အတူတကွ ဖြစ်ကြသည်။ မိစ္ဆာအယူရှိသူများသည် မိစ္ဆာအယူရှိသူများနှင့် (လ) သမ္မာသမာဓိရှိသူများသည် သမ္မာသမာဓိရှိသူများနှင့် အချင်းချင်း ပေါင်းဆုံကြ ညီညွတ်ကြ အတူတကွ ဖြစ်ကြသည်-ဟု ဟောတော်မူသည့်သုတ်။
----------

သူယုတ်မာ၊ သူယုတ်မာထက် သူယုတ်မာ၊ သူတော်ကောင်း၊ သူတော်ကောင်း ထက် သူတော်ကောင်းဟူသော ပုဂ္ဂိုလ်လေးမျိုးကို ဟောကြားသည့်သုတ်။

## ကိုးကား
ဒသင်္ဂသုတ်

မိစ္ဆာဒိဋ္ဌိ၊ မိစ္ဆာသင်္ကပ္ပ၊ မိစ္ဆာဝါစာ၊ မိစ္ဆာကမ္မန္တ၊ မိစ္ဆာအာဇီဝ၊ မိစ္ဆာဝါယာမ၊ မိစ္ဆာသတိ၊ မိစ္ဆာသမာဓိ၊ မိစ္ဆာဉာဏီ၊ မိစ္ဆာဝိမုတ္တိဟူသော ဓာတ်သဘောတူသူချင်းသာ ပေါင်းသင်းညီညွတ်ကြပုံ၊ သမ္မာဒိဋ္ဌိ, သမ္မာသင်္ကပ္ပ, သမ္မာဝါစာ, သမ္မာကမ္မန္တ, သမ္မာအာဇီဝ, သမ္မာဝါယာမ, သမ္မာသတိ, သမ္မာသမာဓိ, သမ္မာဉာဏီ, သမ္မာဝိမုတ္တိဟူသော ဓာတ်သဘော တူသူချင်းသာ ပေါင်းသင်းညီညွတ်ကြပုံ တစ်ပါးစီကို ကဏှပက္ခ, သုက္ကပက္ခခွဲ၍ ဘုရားရှင်, ရဟန်းတို့အား ဟောတော်မူသည့်သုတ်။

အဋ္ဌကထာ, ဋီကာတို့၌ မိစ္ဆာသတိ၊ မိစ္ဆာဉာဏီ၊ မိစ္ဆာဝိမုတ္တိ၊ သမ္မာဉာဏီ၊ သမ္မာဝိမုတ္တိပုဒ်တို့နှင့် ဆက်စပ်၍ ဖွင့်ဆိုချက်များ ရှိပါသည်။

## ကိုးကား
စတုဓာတုသုတ်

ပထဝီ, အာပေါ, တေဇော, ဝါယော-ဟု ဓာတ်ကြီးလေးပါးရှိပုံကို ဘုရားရှင် ဟောတော်မူသည့်သုတ်။

## ကိုးကား
ဂင်္ဂါသုတ်

မဂဓနိုင်ငံ ရာဇဂြိုဟ်မြို့ ဝေဠုဝန်ကျောင်းတော်၌ သီတင်းသုံးနေတော်မူစဉ် အညတရဗြာဟ္မဏ လျှောက်ထားချက်အရ “လွန်ခဲ့ပြီးသော ကပ္ပါများ များစွာရှိပုံ၊ ရေတွက်ခြင်းငှာ မတတ်နိုင်ပုံကို ဂင်္ဂါမြစ်ကမ်းရှိသဲများ ဥပမာဖြင့် မိန့်ကြားတော်မူပြီး သံသရာသည် အစမသိနိုင်လောက်အောင် ရှည်လျားပုံ၊ ရှည်လျားလှစွာသော သံသရာ တလျှောက် ဆင်းရဲဒုက္ခ ခံစားခဲ့ကြရပုံ၊ သင်္ချိုင်းမြေ တိုးပွားခဲ့ပုံ၊ သင်္ခါရတရားအားလုံးတို့၌ ငြီးငွေ့ခြင်းငှာ တပ်မက်မှုကင်းခြင်းငှာ လွတ်မြောက်ခြင်းငှာ အားထုတ်သင့်ပုံ ဘုရားရှင်က အကျယ်တဝင့် ရှင်းလင်းမိန့်ကြားတော်မူပါသည်။

အညတရဗြာဟ္မဏ ဥပါသကာအဖြစ်ကို ခံယူသွားပုံကို ဟောတော်မူသည့်သုတ်။

## ကိုးကား
ဒဏ္ဍသုတ်

(၃)သုတ် ရှိပါသည်။

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ကောင်းကင်သို့ ပစ်လွှတ်လိုက်သောဒုတ်သည် အရင်းဖြင့်ကျလိုက်၊ အလယ်ဖြင့်ကျလိုက်၊ အဆုံးဖြင့်ကျလိုက်ဖြစ်သကဲ့သို့၊ အဝိဇ္ဇာဖြင့် ဖုံးအုပ်, တဏှာဖြင့် နှောင်ဖွဲ့ထားသော သတ္တဝါတို့သည် ဘဝတစ်ခုမှ ဘဝတစ်ခုသို့ ပြေးသွား ပြောင်း ရွှေကြကုန်လျက် ဤဘဝမှ ထိုဘဝသို့ ထိုဘဝမှ ဤဘဝသို့ လာရောက်ကြရကုန်၏။ ဘဝသံသရာ အစမရှိခြင်းကြောင့်ပေတည်း။ ထို့ကြောင့် အလုံးစုံသော သင်္ခါရဓမ္မတို့၌ ငြီးငွေ့ခြင်း, တပ်မက်မှုကင်းခြင်းမှ လွတ်မြောက်ခြင်းငှါ, အားထုတ်လိုက်တော့သည် သာဟု ရဟန်းတို့အား ဘုရားရှင် ဟောကြားတော်မူသည့်သုတ်။

ဋီကာ၌ ဖွင့်ဆိုချက်များရှိပါသည်။
--------------

ဘုရားရှင် ဝံသနိုင်ငံ ကောသမ္ဗီမြို့တော်အနီး သီသပါဝန၌ သီတင်းသုံးနေတော်မူစဉ် အထက်ပါသုတ်အတိုင်း သစ္စာလေးပါးကို မသိခြင်းကြောင့် သံသရာ၌ ပြောင်းရွှေ့ကျင်လည်ရပုံကို မိန့်ကြားတော်မူပြီး သစ္စာသိမြင် ကျွတ်တမ်းဝင်အောင် အားထုတ်ကြရမည်ဟု ဘုရားရှင်က ရဟန်းတော်တို့အား ဟောကြားတော်မူသည့်သုတ်။
-----------------

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးနေတော်မူစဉ် သာဝတ္ထိမြို့တော်နှင့် ဇေတဝန်ကျောင်းတော်အကြား၌ မြွေကို ဒုတ်ဖြင့် ရိုက်နှက်သတ်ဖြတ်နေကြသော သူငယ်တို့ကို တွေ့မြင်၍ “သုခကာမာနိ” အစရှိသော (၂)ဂါထာဖြင့် ဥဒါန်းကျူးရင့်တော်မူသည့်သုတ်။

အဋ္ဌကထာ၌ အတ္ထုပ္ပတ္တိနှင့်တကွ အကျယ်ကို ဖွင့်ဆိုထားပါသည်။

## ကိုးကား
နိဒါနသုတ်

(၅)သုတ် ရှိပါသည်။

ဘုရားရှင် ကုရုနိုင်ငံ ကမ္မာသဒမ္မနိဂုံး၌ သီတင်းသုံးတော်မူစဉ် မြတ်စွာဘုရား ဤပဋိစ္စသမုပ္ပါဒသည် အလွန်နက်နဲ (သိရန်ခက်ခဲ)ခြင်း၊ နက်နဲ (ခက်ခဲ) သကဲ့သို့ ထင်ရသော်လည်း တပည့်တော်မှာ အလွန်ထင်ရှားပေါ်လွင်သကဲ့သို့ ထင်ရပါ၏ဟု လျှောက်ထားသော အရှင်အာနန္ဒာကို တားမြစ်တော်မူပြီး ပဋိစ္စသမုပ္ပါဒ၏ နက်နဲခက်ခဲပုံ နက်နဲခက်ခဲစွာ ထင်မြင်ပုံ သတ္တဝါအပေါင်းသည် ရက်ကန်းချည်ထွေး စာပေါင်းသိုက် ဖြူဆံမြက် ဗြိတ်မြက်တို့ကို ကဲ့သို့ဖြစ်၍ အပါယ်လေးဘုံသံသရာတို့ကို မလွန်မြောက်နိုင်ပုံ ဥပါဒါနိယတရားတို့၌ တဏှာဖြစ်ပုံမှစ၍ ဆင်းရဲအစုအဝေးဖြစ်ပေါ်လာပုံကို သစ်ပင်ဥပမာဖြင့်လည်းကောင်း ဥပါဒါနိယတရားတို့၌ အာဒီနဝကို ရှုနေသောပုဂ္ဂိုလ်အား တဏှာနိရောဓဖြစ်ပုံမှ အစပြု၍ ဆင်းရဲအစုအဝေးချုပ်ငြိမ်း သွားပုံကိုလည်းကောင်း အရှင်အာနန္ဒာအား ဘုရားရှင်ဟောတော်မူသည့်သုတ်။

အဋ္ဌကထာ၌ အရှင်အာနန္ဒာအကြောင်း ဘုရားရှင်တားမြစ်ပုံ ရေသတ္တဝါကြီးများ ရာဟုအသူရိန် အရှင်အာနန္ဒာ ပဋိစ္စသမုပ္ပါဒ သိမြင်ခြင်းအကြောင်း အစရှိသည်တို့ကို ဖွင့်ပြထားပါသည်။ ဋီကာ၌လည်း ဖွင့်သင့်သည်များကို ဖွင့်ပြထားပါသည်။
--------------

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် မပုပ်မဆွေးသေးသော သစ်စေ့ဥပမာဖြင့် လောဘ, ဒေါသ, မောဟ, ကဏှပက္ခ, ကမ္မသမုဒယနိဒါနတရားတို့ အကျိုးပေးပုံ၊ သစ်ပင်ကို ဖြတ်တောက် မီးပုံရှို့၍ ပြာကိုလေထဲသို့လွှင့်ပစ်၊ ရေထဲသို့ မျှောချပုံ ဥပမာဖြင့် အလောဘ, အဒေါသ, အမောဟ, သုက္ကပက္ခ, ကမ္မသမုဒယ နိဒါနတို့ကြောင့် ကဏှပက္ခ ကမ္မသမုဒယ နိဒါနဓမ္မတို့ ချုပ်ပျောက်ပုံတို့ကို ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ၌ သုတ္တန္တိကပရိယာယ ဧကာဒသကမ္မဝိဘတ္တိ၊ အဘိဓမ္မပရိယာယ သောဠသကမ္မဝိဘတ္တိ, ပဋိသမ္ဘိဒါမဂ္ဂပရိယာယဒွါဒသကမ္မဝိဘတ္တိတို့ကို ယင်းပါဠိတော်အဖွင့်များ၊ သာဓကဝတ္ထုများဖြင့် ပြည့်ပြည့်စုံစုံ ဖွင့်ပြထားပါသည်။ ဋီကာ၌လည်း ကျယ်ကျယ်ပြန့်ပြန့် ဖွင့်ပြထားပါသည်။
-----------

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် လောဘ, ဒေါသ, မောဟတို့သည် ကမ္မသမုဒယနိဒါန၊ အကုသလ၊ သာဝဇ္ဇ၊ ဒုက္ခဝိပါက၊ ကမ္မသမုဒယဖြစ်ပုံ၊ ကမ္မနိရောဓမဖြစ်ပုံ၊ အလောဘ၊ အဒေါသ၊ အမောဟတို့သည် ကုသလ၊ အနဝဇ္ဇ၊ သုခဝိပါက၊ ကမ္မနိရောဓဖြစ်ပုံ၊ ကမ္မသမုဒယ အကျိုးငှါမဖြစ်ပုံ တစ်ပါးစီ တစ်ပါးစီကို ရဟန်းတော်တို့အား ဘုရားရှင် ဟောတော်မူသည့်သုတ်။
----------

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူစဉ် ပစ္စုပ္ပန်၊ အတိတ်၊ အနာဂတ် ကာလသုံးပါးတို့တွင် တစ်ပါးပါး၌ ဆန္ဒရာဂဌာနိယဓမ္မတို့ကို အာရုံပြု၍ အဖန်ဖန်ကြံစည်, သုံးသပ်နေသောပုဂ္ဂိုလ်အား တဏှာဆန္ဒဖြစ်ပုံ၊ တဏှာဆန္ဒသည် ထိုဓမ္မတို့နှင့် ယှဉ်စပ်သော စိတ်၏ပြင်းထန်စွာ တပ်မက်သောတရားအပေါင်းကို သံယောဇဉ်ဟုဟောတော်မူပုံ သုက္ကပက္ခကို၎င်း၊ ကာလတစ်ပါးစီ တစ်ပါးစီ၌ ဆန္ဒရာဂဌာနိယဓမ္မတို့၏ ဖြစ်လတ္တံ့သော အကျိုးကို သိခြင်းကြောင့် ထိုဆန္ဒရာဂကို နစ်စေ(ဝိပဿနာပွား)၍ မဂ်ဉာဏ်ဖြင့် ထိုးထွင်း၍ သိမြင်ခြင်း၊ ဝိပဿနာပညာ၊ မဂ်ပညာဖြင့် ထိုးထွင်း၍ သိမြင်ခြင်းကြောင့် ဆန္ဒရာဂ ဌာနိယဓမ္မတို့ကို အာရုံပြု၍ ဆန္ဒမဖြစ်တော့ဟု သုက္ကပက္ခအားဖြင့်လည်းကောင်း ကမ္မသမုဒယနိဒါနတို့ တစ်ပါးစီ တစ်ပါးစီကို ရဟန်းတို့အား ဘုရားရှင်ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များ ရှိပါသည်။
----------

အထက်သုတ်တော်၌ ဟောတော်မူအပ်သော ကမ္မနိဒါန သမုဒယတရားတို့ကိုပင် ကဏှပက္ခတရားသုံးပါးကြောင့် သုက္ကပက္ခတရား သုံးပါးတို့မဖြစ်ပုံ အပါယ်လေးဘုံ၌ဖြစ်ပုံ သုက္ကပက္ခတရားသုံးပါးကြောင့် ကဏှပက္ခ တရားသုံးပါးမဖြစ်ပုံ သုဂတိ ဘဝ၌ဖြစ်ရပုံတို့ကို ရဟန်းတို့အား ဘုရားရှင် အကျယ်တဝင့် ဟောတော်မူသည့်သုတ်။

## ကိုးကား
တိဏကဋ္ဌသုတ်

ရဟန်းတို့ သံသရာ၏အစကို မသိနိုင်။ အဝိဇ္ဇာဖြင့် ပိတ်ဖုံးအပ်ကုန်သည်ဖြစ်၍ တဏှာဖြင့် ချည်နှောင်အပ်ကုန်သည်ဖြစ်၍ ဘဝတစ်ခုမှ ဘဝတစ်ခုသို့ ပြေးသွားကျင် လည်နေကြရကုန်သော သတ္တဝါတို့၏ စတင်ဖြစ်ပေါ်ရာ (အစွန်း) အစသည် မထင်ရှား၊ (အစကို မသိနိုင်)။ ဥပမာအားဖြင့် ယောက်ျားသည် ဤဇမ္ဗူဒိပ်၌ မြက်၊ ထင်း၊ သစ်ခက် သစ်ရွက်ကို တစ်ပေါင်းတည်း စုစည်း၍ လက်လေးသစ်စီ လက်လေးသစ် စီဖြတ်၍ “ဤကား ငါ၏မိခင်၊ ဤကား ငါ့မိခင်၏မိခင်”ဟု သတ်မှတ်ပြီး ချထားရာ၏။ ထိုယောက်ျား၏ မိခင်၏ မိခင်ကား မကုန်ဆုံးနိုင်ရာ။ ဤဇမ္ဗူဒိပ်၌ မြက်၊ ထင်း၊ သစ်ခက် သစ်ရွက်သည်သာ ကုန်သွားရာ၏။ အဘယ်ကြောင့်နည်း? ဟူမူ။ သံသရာ၏ စတင်ဖြစ်ပေါ်ရာ(အစ)ကိုငြီးငွေ့ရန်၊ တပ်မက်မှုကင်းရန်၊ လွတ်မြောက်ရန် အလွန်အကဲ အားထုတ်သင့်လှပေ၏-ဟု ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ၌ သာသနာတော်နှင့် ဗာဟိရသမယ၌ ဥပမာမတူပုံနှင့်တကွ မှတ်သားဖွယ်များကို ဖွင့်ဆိုထားပါသည်။ ဋီကာ၌လည်း ဖွင့်ဆိုချက်များရှိပါသည်။

## ကိုးကား
အဿုသုတ်

သံသရာ၏အစကို မသိနိုင်ကြပုံ၊ အဝိဇ္ဇာဖြင့်ဖုံးကာပြီး တဏှာနှောင်ကြိုးဖြင့် ဖွဲ့တုတ်ချီနှောင်ခံရသဖြင့် တစ်ဘဝမှ တစ်ဘဝသို့ ပြောင်းရွှေ့နေကြရသောသတ္တဝါတို့၏ အစကို မသိနိုင်ကြပုံ၊ ထိုသို့ရှည်လျားလှစွာသော သံသရာခရီးတစ်လျှောက်၌ မချစ်မနှစ်သက်သောသူတို့နှင့် ပေါင်းဆုံရခြင်း၊ ချစ်ခင်နှစ်သက်သူတို့နှင့် ကွေကွင်းရ ခြင်းကြောင့် ငိုယိုခဲ့ရသောသတ္တဝါတို့၏ မျက်ရည်သည် သမုဒ္ဒရာလေးစင်း ရှိရေတို့မက များပြားလှကြောင်း၊ သင်္ခါရတရားတို့၌ ငြီးငွေ့စိတ်ပျက်ခြင်း၊ တပ်မက်မှု ကင်းခြင်း၊ သင်္ခါရတရားတို့မှ လွတ်မြောက်ခြင်းငှာ အားထုတ်သင့်ကြောင်းကို အကျယ်တဝင့် ဟောကြားတော်မူသည့်သုတ်။

အဋ္ဌကထာ၌ -မြင့်မိုရ်တောင်၏ အရောင်လေးမျိုးထွက်ပုံကို ဖွင့်ထားပါသည်။

## ကိုးကား
ဓီတုသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်မူသည့်အခါ အဝိဇ္ဇာဖြင့်ပိတ်ဖုံးအပ် တဏှာဖြင့် ဖွဲ့တုတ်ချည်နှောင်အပ်သည် ဖြစ်၍ အနမတဂ္ဂသံသရာ၌ ပြေးသွားလှည်လည် လာခဲ့ကြကုန်သော သင်တို့အား သမီး မတော်ခဲ့ဘူးသူကို မရနိုင်၊ ရှည်မြင့်စွာသော ကာလပတ်လုံး ဆင်းရဲ ပြင်းထန်သောဆင်းရဲ ပျက်စီးခြင်းကို ခံစားခဲ့ရလှလေပြီး သင်္ချိုင်းမြေပုံသည် တိုးပွားခဲ့လှလေပြီ၊ ရဟန်းတို့ ဤအလုံးစုံသော သင်္ခါရတရားတို့၌ ငြီးငွေ့ခြင်းငှါ၊ တပ်မက်မှု ကင်းခြင်းငှါ လွတ်မြောက်ခြင်းငှါ အားထုတ်သင့်လှတော့သည်သာတည်း ဟု ရဟန်းတို့အား ဘုရားရှင် ဟောတော်မူသည့်သုတ်။

## ကိုးကား
တရုဏရုက္ခသုတ်

နုပျိုသောသစ်ပင်ကို ယောက်ျားသည် ပေါင်းမြက်တို့ကို သုတ်သင်ခြင်း၊ မြေစာကျွေးခြင်း၊ ရေလောင်းခြင်းကိုပြုသကဲ့သို့ သံယောဇဉ်၏အကြောင်းဖြစ်ကုန်သော တေဘူမကတရားတို့၌ သာယာဖွယ်ဟု ရှုနေသောသူအား တဏှာသည် တိုးပွား၏။ တဏှာကြောင့် ဥပါဒါန်ဖြစ်၏အစရှိသည်ဖြင့် ပဋိစ္စသမုပ္ပါဒ ဆင်းရဲဖြစ်ပုံကိုလည်းကောင်း၊ နုပျိုသောသစ်ပင်ကို အမြစ်ပါမကျန် တူးဖြတ်ပြီး အလုံးစုံကိုမီးရှို့ပြီး ပြာကို မြစ်အတွင်းမျှောလိုက်သကဲ့သို့ သံယောဇဉ်၏အကြောင်းဖြစ်သော တေဘူမကတရားတို့၌ အပြစ်ကိုရှု၍နေသော ယောဂီပုဂ္ဂိုလ်အား တဏှာသည်ချုပ်၏။ တဏှာချုပ်ခြင်းကြောင့် ဥပါဒါန်ချုပ်၏အစရှိသည်ဖြင့် ပဋိစ္စသမုပ္ပါဒပဋိလောမဒေသနာတော်ဖြင့် ဒုက္ခ အားလုံး ချုပ်ငြိမ်းပုံကိုလည်းကောင်း၊ ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များ ရှိပါသည်။

## ကိုးကား
ဘာတုသုတ်

ဘုရားရှင် ကောသလနိုင်ငံ သာဝတ္ထိမြို့၊ ဇေတဝန်ကျောင်းတော်၌ သီတင်းသုံးတော်မူစဉ်-အထက်တိံသမတ္တသုတ်တော်နည်းတူ သံသရာ၏အစကို မသိမမြင် နိုင်ပုံအစရှိသော ဒေသနာတော်ကိုဟောကြားတော်မူပြီး-ဘဝသံသရာတစ်လျှောက်၌ ညီအစ်ကိုမဖြစ်ခဲ့ဘူးသောသတ္တဝါ မရနိုင် (မဖြစ်နိုင်)ပုံ သင်္ခါရအားလုံးတို့၌ ငြီးငွေ့မှု “နိဗ္ဗိဒါဉာဏ်”ဖြစ်ရန်၊ တပ်မက်မှုကင်းသည့် “မဂ်ဉာဏ်” ဖြစ်ရန်၊ သင်္ခါရအားလုံးတို့မှ လွတ်မြောက်မှု “ဖိုလ်ဉာဏ်”ဖြစ်စေရန် အားထုတ်သင့်ပုံကို ရဟန်းတို့အား ဟောကြားတော်မူသည့်သုတ်။

## ကိုးကား
ပိတုသုတ်

ဘုရားရှင် ကောသလနိုင်ငံ သာဝတ္ထိမြို့ ဇေတဝန်ကျောင်းတော်၌ သီတင်းသုံးတော်နေမူစဉ်-အစမထင် သံသရာ၌ ရှည်လျားလှစွာ ဖြစ်ခဲ့ကြပုံ၊ ဖခင်မတော် ခဲ့ဖူးသောပုဂ္ဂိုလ် မရှိခဲ့ကြပုံ၊ သင်္ခါရတရားအားလုံးတို့၌ ငြီးငွေ့ကြောင်း, တပ်မက်မှု ကင်းကြောင်း ဝိပဿနာဉာဏ်ဖြစ်အောင် အားထုတ်သင့်ပုံ၊ သင်္ခါရအားလုံးတို့မှ လွတ်မြောက်ရာနိဗ္ဗာန်ရောက်သည်အထိ အားထုတ်သင့်ပုံကို ရဟန်းတို့အား ဘုရားရှင် ဟောကြားတော်မူသည့်သုတ်။

## ကိုးကား
ခီရသုတ်

မသိမှု အဝိဇ္ဇာဖြင့် ပိတ်ဖုံး, တဏှာနှောင်ကြိုးဖြင့် ဖွဲ့ချည်ထားသဖြင့် ဘဝတစ်ခု (................)

## ကိုးကား
မာတုသုတ်

(၂)သုတ် ရှိပါသည်။

ဘုရားရှင် ကောသလနိုင်ငံ ... သီတင်းသုံးတော်မူနေစဉ် အစမထင် ရှည်လျား လှစွာသော သံသရာဝဋ်ဆင်းရဲ၌ မိခင်မတော်စပ်ဖူးသော သတ္တဝါမရှိနိုင်ပုံ၊ သံသရာ ဝဋ်ဒုက္ခမှ လွတ်မြောက်နိုင်သောအကျင့်ကို ကျင့်သုံးသင့်ပုံကို ရဟန်းတို့အား ဘုရားရှင်ဟောတော်မူသည့်သုတ်။
----------

ဘုရားရှင် ကောသလနိုင်ငံ ... သီတင်းသုံးတော်မူစဉ် လာဘသက္ကာရ သိလောကသည် ယောဂက္ခမဖြစ်သော နိဗ္ဗာန်ရနိုင်ရန် အန္တရာယ်ပြုတတ်ပုံကို ရဟန်းတို့အား ဘုရားရှင် အကျယ်ဟောတော်မူသည့်သုတ်။

## ကိုးကား
ပရံမရဏသုတ်

ကာသိနိုင်ငံ ဗာရာဏသီမြို့တော်အနီး ဣသိပတန မိဂဒါယ၌ အရှင်သာရိပုတ္တရာနှင့် အရှင်မဟာကဿပထေရ်တို့ သီတင်းသုံးတော်မူစဉ် “ဟောတိ တထာ ဂတော ပရံ မရဏာ အစရှိသော မိစ္ဆာဝါဒလေးချက်တို့ ‘န အတ္ထသံဟိတ၊ နာဒိ ဗြဟ္မစရိယက၊ န နိဗ္ဗိဒါယ၊ န ဝိရာဂါယ၊ န နိရောဓာယ၊ န ဥပသမာယ၊ န အဘိညာယ၊ န သမ္ဗောဓာယ၊ န နိဗ္ဗာနာယဖြစ်ခြင်းကြောင့် ဘုရားရှင် ဖြေကြားတော် မမူပုံ၊ သစ္စာလေးပါးတရားတော်တို့ အတ္ထသံဟိတ၊ အာဒိဗြဟ္မစရိယက၊ နိဗ္ဗိဒါယ၊ ဝိရာဂါယ၊ နိရောဓာယ၊ ဥပသမာယ အဘိညာယ၊ သမ္ဗောဓာယ၊ နိဗ္ဗာနာယ ဖြစ်ခြင်းကြောင့် ဘုရားရှင် မိန့်ဆိုဟောကြားတော်မူပုံကို အရှင်သာရိပုတ္တရာထေရ်၏ မေးလျှောက်ချက်အရ အရှင်မဟာကဿပထေရ် ဖြေကြားတော်မူပုံကို ပြဆိုသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များရှိပါသည်။

## ကိုးကား
တိံသမတ္တသုတ်

မဂဓနိုင်ငံ ရာဇဂြိုဟ်မြို့ ဝေဠုဝန်ကျောင်းတော်၌ ပါဝါတိုင်းသား အာရညိကင်္ဂ ပိဏ္ဍပါတိက ပံသုကူလိက တေစီဝရိကဓုတင်ဆောင် ရဟန်းတော်များအား “အနမတဂ္ဂေါယံ ဘိက္ခဝေ သံသာရော”အစရှိသော ဒေသနာတော်ဖြင့် အဝိဇ္ဇာဖြင့် ဖုံးကွယ်၍ ချုပ်တည်းနှောင်ဖွဲ့ထားသဖြင့် တစ်ဘဝမှ တစ်ဘဝသို့ တစ်ပြောင်းပြန်ပြန် သံသရာ၌ လှည့်လည်နေကြသော ဦးခေါင်းဖြတ်ခံခဲ့ရသော သင်တို့၏ဦးခေါင်းမှ ယိုစီးထွက်ကျသော သွေးကြည်ရည်သည် မဟာသမုဒ္ဒရာလေးစင်းရှိ ရေမကများပြားလှပုံ၊ နွား၊ ကျွဲ၊ သိုး၊ ဆိတ်၊ ကြက်၊ ဝက်၊ ဂါမဃာတကခိုးသူ ပရဒါရိကခိုးသူဖြစ်ပြီး ဦးခေါင်းဖြတ်ခံရသော သင်တို့၏ ဦးခေါင်းမှထွက်ကျသော သွေးရည်များ မဟာသမုဒ္ဒရာလေးစင်းရှိ ရေထက်များပြားခဲ့ပုံသည် သံသရာအစ မရှိခဲ့သောကြောင့် ဖြစ်သည်။ အလုံးစုံသော သင်္ခါရတို့၌ ငြီးငွေ့မှု နိဗ္ဗိန္ဒဉာဏ်၊ တပ်မက်ခြင်းကင်းမှု ဝိရာဂဉာဏ်၊ လွတ်မြောက်မှု ဝိမုစ္စနဉာဏ်ဖြစ်အောင် အားထုတ်သင့်ပေ၏-ဟု ဟောကြားတော်မူရာ ထိုရဟန်းတော်သုံးကျိပ်တို့ အာသဝေါကုန်ခမ်း၍ ရဟန္တာဖြစ်ကြပုံကို ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များ ရှိပါသည်။

## ကိုးကား